Avis juridique important

|

31976L0117

Οδηγία 76/117/ΕΟΚ του Συμβουλίου της 18ης Δεκεμβρίου 1975 περί προσεγγίσεως των νομοθεσιών των κρατών μελών των αναφερομένων στο ηλεκτρολογικό υλικό που χρησιμοποιείται εντός εκρήξιμης ατμοσφαίρας

Επίσημη Εφημερίδα αριθ. L 024 της 30/01/1976 σ. 0045 - 0048 Φινλανδική ειδική έκδοση: Κεφάλαιο 13 τόμος 4 σ. 0217  Ελληνική ειδική έκδοση: Κεφάλαιο 13 τόμος 3 σ. 0188  Σουηδική ειδική έκδοση: Κεφάλαιο 13 τόμος 4 σ. 0217  Ισπανική ειδική έκδοση: Κεφάλαιο 13 τόμος 4 σ. 0228  Πορτογαλική ειδική έκδοση : Κεφάλαιο 13 τόμος 4 σ. 0228

ΟΔΗΓΙΑ ΤΟΥ ΣΥΜΒΟΥΛΙΟΥ της 18ης Δεκεμβρίου 1975 περί προσεγγίσεως των νομοθεσιών των Κρατών μελών των αναφερομένων στο ηλεκτρολογικό υλικό που χρησιμοποιείται εντός εκρήξιμης ατμοσφαίραςΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως το άρθρο 100,  την πρόταση της Επιτροπής.  τη γνώμη της Συνελεύσεως(1),  τη γνώμη της Οικονομικής και Κοινωνικής Επιτροπής(2),  Εκτιμώντας:  ότι οι εθνικές νομοθεσίες οι αναφερόμενες στην ασφάλεια του ηλεκτρολογικού υλικού, το οποίο χρησιμοποιείται εντός εκρήξιμης ατμοσφαίρας, διαφέρουν από το ένα Κράτος μέλος στο άλλο, με αποτέλεσμα την παρεμπόδιση των συναλλαγών- ότι είναι δυνατό να εξαλειφθούν οι διαφορές αυτές εάν απαιτηθεί όπως το προς χρήση ηλεκτρολογικό υλικό σε "εκρήξιμη ατμόσφαιρα" είναι σύμφωνο με τα εναρμονισμένα τεχνικά πρότυπα- ότι εντούτοις είναι δυνατό το υλικό να παρέχει ασφάλεια αντίστοιχη με την ασφάλεια που θα εξασφάλιζαν τα εναρμονισμένα πρότυπα καίτοι δεν τηρούνται τα πρότυπα αυτά- ότι είναι σκόπιμο να προβλεφθεί όπως ένας εγκεκριμένος οργανισμός ελέγχει αν αυτό το υλικό είναι σύμφωνο με τα εναρμοσμένα πρότυπα ή αν παρέχει ασφάλεια τουλάχιστον αντίστοιχη προς την ασφάλεια που εξασφαλίζουν τα πρότυπα αυτά- ότι αυτοί οι έλεγχοι πρέπει να διενεργούνται όχι μόνον επί των εγγράφων περιγραφής αλλά επίσης και επί της κατασκευής και της συναρμολογήσεως του εν λόγω υλικού- ότι το θετικό αποτέλεσμα αυτών των ελέγχων πρέπει να πιστοποιείται διά πιστοποιητικών και σημάτων ανεγνωρισμένων σε όλα τα Κράτη μέλη- ότι για να λαμβάνεται υπόψη η τεχνική πρόοδος, είναι απαραίτητο να υπάρχει η δυνατότης ταχείας προσαρμογής των τεχνικών προδιαγραφών, οι οποίες καθορίζονται στις οδηγίες που αναφέρονται στο ηλεκτρολογικό υλικό το οποίο πρόκειται να χρησιμοποιηθεί εντός  "εκρήξιμης ατμοσφαίρας"- ότι είναι χρήσιμο για να διευκολυνθεί η πραγματοποίηση των αναγκαίων προς τούτο μέτρων, να προβλεφθεί μία διαδικασία, η οποία να θέτει τις βάσεις μιας στενής συνεργασίας μεταξύ των Κρατών μελών και της Επιτροπής εντός των πλαισίων μιας επιτροπής για την  προσαρμογή στην τεχνική πρόοδο των οδηγιών που έχουν ως σκοπό την εξάλειψη των τεχνικών εμποδίων στις ενδοκοινοτικές συναλλαγές στον τομέα του ηλεκτρολογικού υλικού που χρησιμοποιείται εντός "εκρήξιμης ατμοσφαίρας"- ότι υπάρχει κίνδυνος ηλεκτρολογικό υλικό προς χρήση εντός "εκρήξιμης ατμοσφαίρας" καίτοι έλαβε πιστοποιητικό και σήμα ελευθέρας διακινήσεως να παρουσιάζει κίνδυνο για την ασφάλεια- ότι, κατά συνέπεια, είναι σκόπιμη η πρόβλεψη μιας διαδικασίας για την αποφυγή του κινδύνου αυτού,  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:   Άρθρο 1  Η παρούσα οδηγία αφορά το ηλεκτρολογικό υλικό προς χρήση εντός "εκρήξιμης ατμοσφαίρας" εξαιρέσει του υλικού που προορίζεται να τοποθετηθεί εντός των ορυχείων στα οποία είναι δυνατόν να υπάρχει εκρηκτικό αέριο ως και του ηλεκτρολογικού ιατρικού  υλικού.   Άρθρο 2  Ως "ηλεκτρολογικό υλικό" κατά την έννοια της παρούσης οδηγίας νοούνται όλα τα μέρη των ηλεκτρικών εγκαταστάσεων ή όλες οι λοιπές ηλεκτρικές διατάξεις οι οποίες λειτουργούν με ηλεκτρισμό.   Άρθρο 3  "Εκρήξιμη ατμόσφαιρα" υπάρχει εντός των χώρων όπου είναι δυνατό να ευρίσκονται επικίνδυνες ποσότητες ευφλέκτων υλών σε κατάσταση αερίου, ατμού, ομίχλης ή κονιορτών, δυνάμενες να σχηματίζουν με τον αέρα εκρηκτικά μίγματα.   Άρθρο 4  1. Τα Κράτη μέλη δεν δύνανται για λόγους ασφαλείας αναφερόμενους στο σχεδιασμό και κατασκευή για χρήση εντός εκρήξιμης ατμοσφαίρας να απαγορεύσουν την πώληση ή την ελευθέρα διακίνηση ή χρήση ανάλογη με τον προορισμό του, του ηλεκτρολογικού  υλικού που προβλέπεται στα άρθρα 1 και 2:   - Εκείνου του οποίου η πιστότης με τα εναρμονισμένα πρότυπα αποδεικνύεται από πιστοποιητικό πιστότητος που προβλέπεται στο άρθρο 8, και από την εναπόθεση διακριτικού σήματος που προβλέπεται στο άρθρο 10.   - Εκείνου που παρεκκλίνει από τα εναρμονισμένα πρότυπα, του οποίου όμως ειδικός έλεγχος της κατασκευής επέτρεψε να αποδειχθεί ότι παρέχει ασφάλεια τουλάχιστον αντίστοιχη προς τα πρότυπα αυτά, γεγονός που αποδεικνύεται από το πιστοποιητικό ελέγχου που  εκδίδεται υπό τους όρους που προβλέπει το άρθρο 9 και από την εναπόθεση του διακριτικού σήματος που προβλέπει το άρθρο 10.  2. Ως χρήση σύμφωνα με τον προορισμό του, νοείται κατά την έννοια του παρόντος άρθρου, η χρήση του υλικού εντός αερίων, ατμών, ομιχλών ή κονιορτών δυναμένων να σχηματίζουν με τον αέρα εκρηκτικά μίγματα, όπως προβλέπεται στα εναρμονισμένα πρότυπα  κατασκευής και καθώς αναφέρεται στα πιστοποιητικά πιστότητος ή ελέγχου. Οι εθνικές νομοθετικές, κανονιστικές ή διοικητικές διατάξεις, σε ό,τι αφορά τους όρους εγκαταστάσεως, δεν δύνανται να έχουν ως αποτέλεσμα τη δημιουργία διακρίσεων κατά τη χρήση του  ηλεκτρολογικού υλικού που κατασκευάζεται στα άλλα Κράτη μέλη και που προβλέπεται στην παρούσα οδηγία.  3. Οι όροι εγκαταστάσεως, μέχρι του σημείου που δεν διέπονται από άλλες κοινοτικές διατάξεις, εξακολουθούν να διέπονται από τις νομοθετικές, κανονιστικές και διοικητικές διατάξεις της χώρας προορισμού.  4. Κατά την έννοια της παρούσης οδηγίας ως εναρμονισμένα πρότυπα νοούνται τα πρότυπα περί των οποίων θα γίνεται μνεία αργότερα στις ειδικές οδηγίες του Συμβουλίου.  5. Οι ειδικές οδηγίες που αναφέρονται στην παράγραφο 4 δύνανται να προβλέψουν, δι' ορισμένα υλικά που έχουν απλοποιημένη προστασία και προορίζονται να χρησιμοποιηθούν αποκλειστικώς σε περιβάλλον όπου ο κίνδυνος είναι περιορισμένος, όπως η πιστότης με τα  εναρμονισμένα πρότυπα που αναφέρονται στα υλικά αυτά, δύναται να αποδειχθεί διά απλής διαδικασίας η οποία στην απλούστερη μορφή της δύναται να είναι η υποβολή μιας δηλώσεως πιστότητος από τον κατασκευαστή.   Άρθρο 5  1. Οι τροποποιήσεις που είναι απαραίτητες για να προσαρμοσθούν στην τεχνική πρόοδο οι διατάξεις, που θα καθορίζονται ρητώς σε κάθε ειδική οδηγία θεσπίζονται σύμφωνα με τη διαδικασία του άρθρου 7.  2. Επίσης εντός του πλαισίου της ως άνω διαδικασίας δύναται να εξετασθεί κάθε πρόβλημα συνδεόμενο με τα πιστοποιητικά ελέγχου που προβλέπονται στο άρθρο 4 παρ. 1 έως 2 και χορηγούνται βάσει των όρων του άρθρου 9.   Άρθρο 6  1. Συνιστάται επιτροπή για την προσαρμογή στην τεχνική πρόοδο των οδηγιών που αποβλέπουν στην εξάλειψη των τεχνικών εμποδίων στις συναλλαγές του ηλεκτρολογικού υλικού που χρησιμοποιείται σε "εκρήξιμη ατμόσφαιρα", καλουμένη εφεξής "επιτροπή", η  οποία αποτελείται από εκπροσώπους των Κρατών μελών και της οποίας προεδρεύει ένας εκπρόσωπος της Επιτροπής.  2. Η επιτροπή συντάσσει τον εσωτερικό της κανονισμό.   Άρθρο 7  1. Σε περίπτωση που γίνεται αναφορά στη διαδικασία η οποία προσδιορίζεται στο παρόν άρθρο, η επιτροπή συγκαλείται από τον πρόεδρό της, είτε με πρωτοβουλία του είτε κατόπιν αιτήσεως εκπροσώπου ενός Κράτους μέλους.  2. Ο εκπρόσωπος της Επιτροπής υποβάλλει στην επιτροπή σχέδιο μέτρων που πρέπει να ληφθούν. Η επιτροπή διατυπώνει την γνώμη της επί του σχεδίου αυτού εντός προθεσμίας την οποία ο πρόεδρος δύναται να καθορίζει αναλόγως του επείγοντος του υπό συζήτηση  θέματος. Αποφαίνεται διά πλειοψηφίας 41 ψήφων. Οι ψήφοι των Κρατών μελών σταθμίζονται ως προβλέπεται στο άρθρο 148 παρ. 2 της συνθήκης.  Ο πρόεδρος δεν λαμβάνει μέρος στην ψηφοφορία.  3. α) Η Επιτροπή αποφασίζει τη λήψη των προτεινομένων μέτρων, εφόσον είναι σύμφωνα με τη γνώμη της επιτροπής.   β) Εφόσον τα προτεινόμενα μέτρα δεν είναι σύμφωνα με τη γνώμη της επιτροπής ή ελλείψει γνώμης, η Επιτροπή υποβάλλει άνευ καθυστερήσεως στο Συμβούλιο πρόταση αναφερόμενη στα μέτρα που πρέπει να ληφθούν. Το Συμβούλιο λαμβάνει απόφαση με ειδική  πλειοψηφία.   γ) Αν μετά τρίμηνο από της υποβολής της προτάσεως το Συμβούλιο δεν έχει αποφανθεί, τα προτεινόμενα μέτρα αποφασίζονται από την Επιτροπή.   Άρθρο 8  1. Το πιστοποιητικό πιστότητος το οποίο αναφέρεται στο άρθρο 4 παρ. 1 εδ. 1 εκδίδεται από ένα εγκεκριμένο Οργανισμό μεταξύ των προβλεπομένων στο άρθρο 14. Ο Οργανισμός αυτός πιστοποιεί ότι ο τύπος του υλικού είναι σύμφωνος με τα εναρμονισμένα  πρότυπα. Αντίγραφο των βασικών στοιχείων του πιστοποιητικού πιστότητος διαβιβάζεται στα Κράτη μέλη εντός προθεσμίας ενός μηνός από της παραδόσεως του πιστοποιητικού.  Ο εγκεκριμένος Οργανισμός ο οποίος προβαίνει στον έλεγχο του υλικού συντάσσει έκθεση, η οποία τίθεται στη διάθεση των Κρατών μελών.  2. Ο εγκεκριμένος Οργανισμός ο οποίος εχορήγησε το πιστοποιητικό πιστότητος δύναται να ανακαλέσει το πιστοποιητικό αυτό, εφόσον διαπιστώσει ότι δεν έπρεπε να χορηγηθεί ή εφόσον οι όροι που επέβαλε ο εγκεκριμένος Οργανισμός δεν εξεπληρώθησαν εντός  ευλόγου τακτής προθεσμίας. Δύναται επί πλέον να ανακαλέσει το εν λόγω πιστοποιητικό εφόσον ο κατασκευαστής διαθέσει στην αγορά ηλεκτρολογικό υλικό μη σύμφωνο με το εγκεκριμένο πρωτότυπο.   Άρθρο 9  1. Το πιστοποιητικό ελέγχου το οποίο αναφέρεται στο άρθρο 4 παρ. 1 εδ. 2 χορηγείται από ένα εκ των εγκεκριμένων Οργανισμών που προβλέπονται στο άρθρο 14. Τούτο πιστοποιεί ότι ο τύπος του υλικού εξασφαλίζει ασφάλεια τουλάχιστον ίση με εκείνη που  προβλέπουν τα εναρμονισμένα πρότυπα.  2. Προ της χορηγήσεως του εν λόγω πιστοποιητικού ελέγχου, ο αναγνωρισμένος Οργανισμός, ο οποίος προβαίνει στην εξέταση του υλικού, αποστέλλει τα έγγραφα περιγραφής του υλικού, τα πρακτικά και τα σχέδια πιστοποιητικών ελέγχου στα λοιπά Κράτη μέλη και/ή  στους αντιστοίχους εγκεκριμένους Οργανισμούς ελέγχου, οι οποίοι εντός προθεσμίας τεσσάρων μηνών από της ενημερώσεως αυτής, δύνανται να υποβάλλουν παρατηρήσεις, να ζητήσουν συμπληρωματικές εξετάσεις και ενδεχομένως να συγκαλέσουν την επιτροπή σύμφωνα με  το άρθρο 7. Αυτή η ανταλλαγή αλληλογραφίας είναι εμπιστευτική.  3. Εφόσον το Κράτος μέλος δεν έχει ζητήσει, προ της λήξεως της ορισθείσης προθεσμίας, την σύγκληση της επιτροπής, ο εγκεκριμένος Οργανισμός, αφού λάβει υπόψη του τις παρατηρήσεις που υπεβλήθησαν σύμφωνα με τη διαδικασία που προβλέπεται στην παράγραφο 2,  χορηγεί το πιστοποιητικό ελέγχου, εάν το αποτέλεσμα των τυχόν συμπληρωματικών εξετάσεων είναι ικανοποιητικό.  4. Σε περίπτωση που η επιτροπή συνέλθει κατά τη διαδικασία που προβλέπεται στο άρθρο 7, και εάν η γνώμη της Επιτροπής είναι ευνοϊκή, ο εγκεκριμένος Οργανισμός χορηγεί το πιστοποιητικό ελέγχου.  5. Αντίγραφο των κυριωτέρων στοιχείων του πιστοποιητικού ελέγχου διαβιβάζεται στα Κράτη μέλη εντός προθεσμίας ενός μηνός από της χορηγήσεως του πιστοποιητικού αυτού.  6. Ο εγκεκριμένος Οργανισμός που εχορήγησε το πιστοποιητικό ελέγχου δύναται να ανακαλέσει αυτό, εφόσον διαπιστώσει ότι το εν λόγω πιστοποιητικό δεν έπρεπε να χορηγηθεί ή εφόσον οι επιβληθέντες από τον εγκεκριμένο Οργανισμό όροι δεν εξεπληρώθησαν εντός  ευλόγου τακτής προθεσμίας. Ο Οργανισμός δύναται επί πλέον να ανακαλέσει αυτό το πιστοποιητικό εφόσον ο κατασκευαστής διαθέσει στην αγορά υλικό που δεν είναι σύμφωνο με το εγκεκριμένο πρωτότυπο.   Άρθρο 10  1. Το τοποθετούμενο από τον κατασκευαστή διακριτικό σήμα επί του υλικού πιστοποιεί ότι το υλικό αυτό είναι σύμφωνο με τον τύπο για τον οποίο ελήφθη πιστοποιητικό πιστότητος ή ελέγχου, ότι υπέστη τις δοκιμές κατά μονάδα, που ενδεχομένως  προβλέπονται στα εναρμονισμένα πρότυπα και ότι τούτο ανταποκρίνεται στους επιβληθέντες όρους που προβλέπονται στο άρθρο 8 παρ. 2 και στο άρθρο 9 παρ. 6.  Τα Κράτη μέλη λαμβάνουν τα κατάλληλα μέτρα ώστε το σήμα αυτό να μη τοποθετείται από τον κατασκευαστή εκτός εάν ο κατασκευαστής αυτός κατέχει πιστοποιητικό πιστότητος ή ελέγχου.  2. Όταν το πιστοποιητικό πιστότητος ή ελέγχου απαιτεί τούτο, το υλικό πρέπει να συνοδεύεται από οδηγίες χρήσεως που καθορίζουν λεπτομερώς τους ιδιαίτερους όρους χρησιμοποιήσεώς του.   Άρθρο 11  Τα Κράτη μέλη λαμβάνουν όλα τα μέτρα για να εξασφαλίζουν ικανοποιητική επίβλεψη της κατασκευής του υλικού που διέπεται από την παρούσα οδηγία.   Άρθρο 12  1. Αν Κράτος μέλος διαπιστώσει βάσει εμπεριστατωμένης αιτιολογήσεως, ότι το υλικό μολονότι είναι σύμφωνο με τις προδιαγραφές των αναφερομένων σ' αυτό οδηγιών παρουσιάζει κίνδυνο για την ασφάλεια, το Κράτος αυτό δύναται να απαγορεύσει προσωρινά  ή να υπαγάγει σε ειδικούς όρους εντός του εδάφους του τη διάθεση στην αγορά αυτού του υλικού. Επ' αυτού ενημερώνει αμέσως τα λοιπά Κράτη μέλη και την Επιτροπή εκθέτον τους λόγους, που δικαιολογούν την απόφασή του.  2. Η Επιτροπή προβαίνει εντός προθεσμίας έξι εβδομάδων σε διαβουλεύσεις μετά των ενδιαφερομένων Κρατών μελών, εν συνεχεία διατυπώνει άνευ καθυστερήσεως την γνώμη της και λαμβάνει τα κατάλληλα μέτρα.  3. Εάν η Επιτροπή είναι της γνώμης ότι απαιτούνται τεχνικές προσαρμογές στην οδηγία, οι προσαρμογές αποφασίζονται, είτε από την Επιτροπή είτε από το Συμβούλιο, κατά την προβλεπομένη στο άρθρο 7 διαδικασία. Σ' αυτή την περίπτωση το Κράτος μέλος που έλαβε  μέτρα διασφαλίσεως δύναται να διατηρήσει αυτά μέχρι της θέσεως σε ισχύ των εν λόγω προσαρμογών.   Άρθρο 13  Τα υποδείγματα των σημάτων και πιστοποιητικών που χρησιμοποιούνται από τα Κράτη μέλη δημοσιεύονται προς ενημέρωση, στην Εφημερίδα των Ευρωπαϊκών Κοινοτήτων.   Άρθρο 14  Κάθε Κράτος μέλος ανακοινώνει στα άλλα Κράτη μέλη και την Επιτροπή τον κατάλογο των εγκεκριμένων Οργανισμών αρμοδίων για την εξέταση του υλικού και/ή για την χορήγηση των πιστοποιητικών πιστότητος και ελέγχου καθώς και τον κατάλογο των  παραληπτών της προβλεπομένης στο άρθρο 8 παρ. 1 και στο άρθρο 9 παρ. 2 και 5, αλληλογραφίας.  Ανακοινώνει επίσης κάθε μεταβολή των καταλόγων αυτών. Η ανακοίνωση αυτή αρχίζει το αργότερο τρεις μήνες μετά από την κοινοποίηση της παρούσης οδηγίας.   Άρθρο 15  Τα Κράτη μέλη λαμβάνουν όλα τα απαραίτητα προπαρασκευαστικά μέτρα για τη θέση σε ισχύ των διατάξεων της οδηγίας εντός προθεσμίας δεκαοκτώ μηνών από της κοινοποιήσεως της πρώτης ειδικής οδηγίας.   Άρθρο 16  Η παρούσα οδηγία απευθύνεται στα Κράτη μέλη.  Έγινε στις Βρυξέλλες, στις 18 Δεκεμβρίου 1975.  Για το Συμβούλιο Ο Πρόεδρος M. TOROS  (1) ΕΕ αριθ. Α 87 της 2. 9. 1971, σ. 4.  (2) ΕΕ αριθ. Α 41 της 29. 4. 1971, σ. 6.


Avis juridique important

|

31976L0211

Οδηγία 76/211/ΕΟΚ του Συμβουλίου της 20ής Ιανουαρίου 1976 περί προσεγγίσεως των νομοθεσιών των κρατών μελών των αναφερομένων στην προπαρασκευή σε μάζα ή όγκο ορισμένων προϊόντων σε προσυσκευασία

Επίσημη Εφημερίδα αριθ. L 046 της 21/02/1976 σ. 0001 - 0011 Φινλανδική ειδική έκδοση: Κεφάλαιο 15 τόμος 2 σ. 0031  Ελληνική ειδική έκδοση: Κεφάλαιο 13 τόμος 3 σ. 0195  Σουηδική ειδική έκδοση: Κεφάλαιο 15 τόμος 2 σ. 0031  Ισπανική ειδική έκδοση: Κεφάλαιο 13 τόμος 4 σ. 0244  Πορτογαλική ειδική έκδοση : Κεφάλαιο 13 τόμος 4 σ. 0244

ΟΔΗΓΙΑ ΤΟΥ ΣΥΜΒΟΥΛΙΟΥ της 20ής Ιανουαρίου 1976 περί προσεγγίσεως των νομοθεσιών των Κρατών μελών των αναφερομένων στην προπαρασκευή σε μάζα ή όγκο ορισμένων προϊόντων σε προσυσκευασίαΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως το άρθρο 100,  την πρόταση της Επιτροπής,  τη γνώμη της Συνελεύσεως(1),  τη γνώμη της Οικονομικής και Κοινωνικής Επιτροπής(2),  Εκτιμώντας:  ότι στα περισσότερα από τα Κράτη μέλη οι όροι της προσφοράς προς πώληση των προϊόντων σε συσκευασία έτοιμη και κλειστή εκ των προτέρων ρυθμίζονται από κανονιστικές διατάξεις αναγκαστικού χαρακτήρος που διαφέρουν από το ένα Κράτος μέλος στο άλλο με  αποτέλεσμα να εμποδίζουν τις συναλλαγές αυτών των προσυσκευασμένων προϊόντων- ότι για την ορθή πληροφόρηση των καταναλωτών είναι σκόπιμο να υποδειχθεί ο τρόπος σύμφωνα με τον οποίο θα πρέπει να αναφέρονται επί των προσυσκευασιών οι ενδείξεις οι σχετικές με την ονομαστική μάζα ή όγκο του προϊόντος που περιέχεται στην  προσυσκευασία- ότι είναι επίσης αναγκαίο να καθορισθούν τα ανεκτά σφάλματα στο περιεχόμενο των προσυσκευασιών και ότι για να διευκολυνθεί ο έλεγχος της συμμορφώσεως των προσυσκευασιών προς τις προβλεπόμενες διατάξεις είναι σκόπιμο να ορισθεί μία μέθοδος αναφοράς για  τον έλεγχο αυτόν- ότι η οδηγία 71/316/ΕΟΚ του Συμβουλίου της 26ης Ιουλίου 1971 περί προσεγγίσεως των νομοθεσιών των Κρατών μελών των αναφερομένων στις κοινές διατάξεις ως προς τα όργανα μετρήσεως και τις μεθόδους μετρολογικού ελέγχου(3), η οποία ετροποποιήθη τελικώς από  την πράξη προσχωρήσεως(4), προβλέπει στο άρθρο 16 αυτής ότι ειδικές οδηγίες δύνανται να έχουν ως αντικείμενο την εναρμόνιση των όρων προκειμένου να καταστούν κατάλληλα προς εμπορία ορισμένα προϊόντα, ιδίως όσον αφορά τη μέτρηση και τη σήμανση των  προπαρασκευασμένων ποσοτήτων- ότι για ορισμένα Κράτη μέλη μία ταχεία τροποποίηση του τρόπου πληρώσεως που έχει καθορισθεί από την εθνική νομοθεσία τους και η οργάνωση των νέων τύπων ελέγχων καθώς και η αλλαγή του συστήματος των μονάδων μετρήσεως παρουσιάζουν δυσχέρειες- ότι είναι  συνεπώς σκόπιμο να προβλεφθεί για αυτά τα Κράτη μέλη μία μεταβατική περίοδος που να μην εμποδίζει όμως περισσότερο το ενδοκοινοτικό εμπόριο των σχετικών προϊόντων και να μη θέτει σε κίνδυνο τη θέση σε εφαρμογή της οδηγίας στα άλλα Κράτη μέλη,  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:   Άρθρο 1  Η παρούσα οδηγία εφαρμόζεται στις προσυσκευασίες που περιέχουν προϊόντα, εξαιρουμένων όσων προβλέπονται από την οδηγία 75/106/ΕΟΚ του Συμβουλίου της 19ης Δεκεμβρίου 1974 περί προσεγγίσεως των νομοθεσιών των Κρατών μελών των αναφερομένων στην  προσυσκευασία κατ' όγκο ορισμένων υγρών(5) εν όψει της πωλήσεώς τους σε ενιαίες σταθερές ονομαστικές ποσότητες:  - ίσες με τις ποσότητες που έχει επιλέξει εκ των προτέρων ο πωλητής,  - εκφραζόμενες σε μονάδες μάζης ή όγκου,  - ίσες ή ανώτερες των 5 γρ. ή 5 μλ και κατώτερες ή ίσες προς 10 χγρ ή 10 λ.   Άρθρο 2  1. Ως προσυσκευασία, κατά την παρούσα οδηγία, νοείται το σύνολο προϊόντος και συσκευασίας στην οποία έχει προσυσκευασθεί.  2. Ένα προϊόν είναι προσυσκευασμένο όταν έχει τοποθετηθεί σε μία συσκευασία οποιασδήποτε φύσεως απουσία του αγοραστού.   Άρθρο 3  1. Οι προσυσκευασίες που δύνανται να φέρουν το σήμα ΕΟΚ, το προβλεπόμενο από το σημείο 3.3 του παραρτήματος I, είναι εκείνες που ανταποκρίνονται στις προδιαγραφές της παρούσας οδηγίας και του παραρτήματος I αυτής.  2. Υπόκεινται σε μετρολογικούς ελέγχους υπό όρους καθοριζομένους από το παράρτημα I σημείο 5 και το παράρτημα II.   Άρθρο 4  1. Όλες οι προσυσκευασίες οι οποίες προβλέπονται από το άρθρο 3 πρέπει να φέρουν την ένδειξη της μάζης ή του όγκου του προϊόντος, καλουμένων "ονομαστική μάζα" και "ονομαστικός όγκος", και καθοριζομένων σύμφωνα με το παράρτημα I.  2. Οι προσυσκευασίες των υγρών προϊόντων πρέπει να φέρουν την ένδειξη του ονομαστικού τους όγκου και οι προσυσκευασίες άλλων προϊόντων πρέπει να φέρουν την ένδειξη της ονομαστικής τους μάζης εκτός των περιπτώσεων συναλλακτικών ηθών ή αντιθέτων εθνικών  ρυθμίσεων,ιδίων για όλα τα Κράτη μέλη ή εκτός των περιπτώσεων αντιθέτων κοινοτικών ρυθμίσεων.  3. Εάν, για μια κατηγορία προϊόντων ή για ένα τύπο προσυσκευασιών τα συναλλακτικά ήθη ή οι εθνικές ρυθμίσεις δεν είναι οι αυτοί σε όλα τα Κράτη μέλη, οι προσυσκευασίες πρέπει τουλάχιστον να φέρουν τις μετρολογικές ενδείξεις σύμφωνα με τα συναλλακτικά  ήθη ή την εθνική ρύθμιση που ισχύει στη χώρα προορισμού.  4. Μέχρι της λήξεως της μεταβατικής περιόδου, κατά την οποία η χρήση των μονάδων μετρήσεως του βρετανικού συστήματος που αναφέρεται στον πίνακα II της οδηγίας 71/354/ΕΟΚ του Συμβουλίου της 18ης Οκτωβρίου 1971 περί προσεγγίσεως των νομοθεσιών των Κρατών  μελών των αναφερομένων στις μονάδες μετρήσεως(1), ως ετροποποιήθη από την πράξη προσχωρήσεως, επιτρέπεται εντός της Κοινότητος, πρέπει η ένδειξη της ονομαστικής μάζης ή/και του ονομαστικού όγκου εκφραζομένων σε μονάδες S.I σύμφωνα με το σημείο 3.1 του  παραρτήματος I της παρούσας οδηγίας, εάν το Ηνωμένο Βασίλειο ή η Ιρλανδία το επιθυμούν, να συνοδεύεται στο εθνικό τους έδαφος από την ένδειξη του αποτελέσματος της μετατροπής του σε μονάδες μετρήσεως του Βρετανικού συστήματος (UK) που επιτυγχάνεται με  τη χρήση των ακολούθων συντελεστών μετατροπής:  1 γρ = 0,0353 ounces (avoirdupois) 1 χγρ= 2,205 pounds 1 μλ = fluid ounce 1 λ = 1,760 pint ή 0,220 gallons  Άρθρο 5  Τα Κράτη μέλη δεν δύνανται, για λόγους που αφορούν τις ενδείξεις που πρέπει να φέρουν οι προσυσκευασίες σε εφαρμογή της παρούσας οδηγίας, να αρνηθούν, ν' απαγορεύσουν ή να περιορίσουν τη θέση σε κυκλοφορία των προσυσκευασιών που ανταποκρίνονται  στις προδιαγραφές και ελέγχους της παρούσας οδηγίας, ως προς τον καθορισμό του όγκου τους ή της μάζης τους ή τις μεθόδους συμφώνως με τις οποίες κατεμετρήθησαν ή ηλέγχθησαν.   Άρθρο 6  Οι τροποποιήσεις που είναι αναγκαίες για την προσαρμογή στην τεχνική πρόοδο των προδιαγραφών των παραρτημάτων I και II της παρούσας οδηγίας θεσπίζονται σύμφωνα με τη διαδικασία την προβλεπόμενη στα άρθρα 18 και 19 της οδηγίας 71/316/ΕΟΚ.   Άρθρο 7  1. Τα Κράτη μέλη θέτουν σε ισχύ τις αναγκαίες νομοθετικές, κανονιστικές και διοικητικές διατάξεις για τη συμμόρφωσή τους προς την παρούσα οδηγία εντός προθεσμίας δεκαοκτώ μηνών υπολογιζομένης από της κοινοποιήσεώς της και ενημερώνουν αμέσως  περί τούτου την Επιτροπή.  2. Κατά παρέκκλιση προς την παράγραφο 1 το Βέλγιο, η Ιρλανδία, οι Κάτω Χώρες και το Ηνωμένο Βασίλειο δύνανται να αναβάλουν τη θέση σε εφαρμογή της παρούσας οδηγίας και των παραρτημάτων αυτής μέχρι της 31ης Οκτωβρίου 1979 το αργότερο.  3. Κατά την περίοδο, κατά τη διάρκεια της οποίας η οδηγία δεν θα εφαρμόζεται σ' ένα Κράτος μέλος, αυτό το Κράτος μέλος δεν θα καταστήσει αυστηρότερα απ' ό,τι κατά την ημερομηνία της οδηγίας τα μέτρα ελέγχου τα σχετικά με την περιλαμβανόμενη ποσότητα  στις προσυσκευασίες τις προβλεπόμενες στην παρούσα οδηγία και προερχόμενες από τα άλλα Κράτη μέλη.  4. Κατά την αυτή περίοδο τα Κράτη μέλη που έχουν θέσει ήδη σε ισχύ την οδηγία θα δέχονται τις προσυσκευασίες, οι οποίες προέρχονται από τα Κράτη μέλη τα οποία δικαιούνται να εφαρμόσουν την παρέκκλιση που προβλέπεται στην παράγραφο 2 και οι οποίες είναι  σύμφωνες προς το σημείο 1 του παραρτήματος I, με τους αυτούς όρους και προϋποθέσεις που ισχύουν για τις προσυσκευασίες τις σύμφωνες με όλες τις διατάξεις της οδηγίας έστω και αν δεν φέρουν το σήμα ΕΟΚ που προβλέπεται στο σημείο 3.3 του παραρτήματος I.  5. Ο προβλεπόμενος έλεγχος στο παράρτημα I σημείο 5 θα ασκείται από τις αρμόδιες αρχές του Κράτους μέλους προορισμού, όταν πρόκειται για προσυσκευασίες οι οποίες κατεσκευάσθησαν εκτός της Κοινότητος και οι οποίες εισήχθησαν εντός του εδάφους της  Κοινότητος σ' ένα Κράτος μέλος που δεν έχει ακόμη θέσει σε ισχύ την οδηγία σύμφωνα με τις προδιαγραφές του παρόντος άρθρου.  6. Τα Κράτη μέλη γνωστοποιούν στην Επιτροπή το κείμενο των ουσιωδών διατάξεων εσωτερικού δικαίου που θεσπίζουν στον τομέα που διέπεται από την παρούσα οδηγία.   Άρθρο 8  Η παρούσα οδηγία απευθύνεται στα Κράτη μέλη.  Έγινε στις Βρυξέλλες, στις 20 Ιανουαρίου 1976.  Για το Συμβούλιο Ο Πρόεδρος G. THORN  (1) ΕΕ αριθ. Α 48 της 25.4.1974, σ. 21.  (2) ΕΕ αριθ. Α 109 της 19.9.1974, σ. 16.  (3) ΕΕ αριθ. Ν 302 της 6.9.1971, σ. 1.  (4) ΕΕ αριθ. Ν 73 της 27.3.1972, σ. 14.  (5) ΕΕ αριθ. Ν 42 της 15.2.1975, σ. 1.  (6) ΕΕ αριθ. Ν 243 της 29.10.1971, σ. 29.      ΠΑΡΑΡΤΗΜΑ I  1. ΣΚΟΠΟΙ Η κατασκευή των προσυσκευασιών των προβλεπομένων από την παρούσα οδηγία πρέπει να είναι εξασφαλισμένη κατά τέτοιο τρόπο ώστε οι τελικές προσυσκευασίες να πληρούν τους ακολούθους όρους:  1.1. το πραγματικό περιεχόμενο των προσυσκευασιών δεν πρέπει να είναι κατώτερο κατά μέσο όρο της ονομαστικής ποσότητος,  1.2. η αναλογία των προσυσκευασιών που παρουσιάζει ένα αρνητικό σφάλμα ίσο ή ανώτερο του μεγίστου ανεκτού σφάλματος, ως προβλέπεται από το σημείο 2.4, πρέπει να είναι αρκετά μικρά, ώστε να είναι δυνατόν οι παρτίδες των προσυσκευασιών να πληρούν τις  απαιτήσεις των ελέγχων των οριζομένων στο παράρτημα II,  1.3. καμία προσυσκευασία που παρουσιάζει αρνητικό σφάλμα ανώτερο κατά δύο φορές του μεγίστου ανεκτού σφάλματος που δίδει ο πίνακας του σημείου 2.4 δεν δύναται να φέρει το σήμα ΕΟΚ που προβλέπεται από το σημείο 3.3.  2. ΟΡΙΣΜΟΙ ΚΑΙ ΒΑΣΙΚΕΣ ΠΡΟΔΙΑΓΡΑΦΕΣ 2.1. Η ονομαστική ποσότης (ονομαστική μάζα ή ονομαστικός όγκος) του περιεχομένου μιας προσυσκευασίας είναι η μάζα ή ο όγκος που σημειώνεται επί της προσυσκευασίας αυτής- είναι η ποσότης του προϊόντος που θεωρείται ότι περιέχει η προσυσκευασία.  2.2. Το πραγματικό περιεχόμενο μιας προσυσκευασίας είναι η ποσότης (μάζα ή όγκος) του προϊόντος που περιέχει πραγματικά. Σε όλες τις εργασίες ελέγχου, για τα προϊόντα των οποίων η ποσότης εκφράζεται σε μονάδες όγκου, το πραγματικό περιεχόμενο που  λαμβάνεται υπόψη είναι το περιεχόμενο αυτό σε θερμοκρασία 20o C, οποιαδήποτε και αν είναι η θερμοκρασία στην οποία γίνεται η πλήρωση ή ο έλεγχος. Εν τούτοις, ο κανών αυτός δεν εφαρμόζεται στα ψυγμένα ή κατεψυγμένα προϊόντα των οποίων η ποσότης  εκφράζεται σε μονάδες όγκου.  2.3. Το αρνητικό σφάλμα μιας προσυσκευασίας είναι η ποσότης κατά την οποία το πραγματικό περιεχόμενο της προσυσκευασίας υπολείπεται της ονομαστικής ποσότητος της προσυσκευασίας αυτής.  2.4. Το μέγιστο ανεκτό αρνητικό σφάλμα επί του περιεχομένου μιας προσυσκευασίας ορίζεται σύμφωνα με τον ακόλουθο πίνακα, όπου τα προϊόντα κατανέμονται υπό τους όρους που αναφέρονται στα σημεία 2.5 και 2.6 σε δύο κατηγορίες "Α" και "Β", σύμφωνα με τα  φυσικά χαρακτηριστικά τους ή/και τις μεθόδους προπαρασκευής που εφαρμόζονται σε αυτά και τις ονομαστικές τους ποσότητες:   "" ID="1">5 μέχρι 25 εξαιρουμένων> ID="2">-> ID="3">-> ID="4">9> ID="5">-"> ID="1">25 μέχρι 50> ID="2">4,5> ID="3">-> ID="4">9> ID="5">-"> ID="1">50 μέχρι 100> ID="2">-> ID="3">2,25> ID="4">-> ID="5">4,5"> ID="1">100 μέχρι 200> ID="2">2,25>  ID="3">-> ID="4">4,5> ID="5">-"> ID="1">200 μέχρι 300> ID="2">-> ID="3">4,5> ID="4">-> ID="5">9"> ID="1">300 μέχρι 500> ID="2">1,5> ID="3">-> ID="4">3> ID="5">-"> ID="1">500 μέχρι 1 000> ID="2">-> ID="3">7,5> ID="4">-> ID="5">15"> ID="1">1 000 μέχρι  10 000> ID="2">0,75> ID="3">-> ID="4">1,5> ID="5">-"> Για την εφαρμογή του πίνακος οι τιμές που υπολογίζονται σε μονάδες μάζης ή όγκου, των μεγίστων ανεκτών σφαλμάτων που αναφέρονται σαν ποσοστά, στρογγυλοποιούνται στο δέκατο του γραμμαρίου ή του χιλιοστού του λίτρου (καθ' υπέρβαση).  2.5. Θεωρούνται ως προϊόντα της κατηγορίας "Α":  α) τα στερεά προϊόντα ή όσα δεν ρευστοποιούνται ευκόλως κατά το στάδιο της πωλήσεως, αλλά τα οποία δύνανται να γίνουν αρκετά ρευστά κατά την συσκευασία, δεν περιέχουν στοιχείο στερεό ή αεριούχο εμφανές και η συσκευασία τους γίνεται δια μιας και μόνον  ενεργείας- β) τα προϊόντα σε σκόνη- γ) τα προϊόντα τα αποτελούμενα από αυτοτελή τεμάχια και τμήματα τεμαχίων ή κόκκους των οποίων η μάζα μονάδος είναι κατ' ανώτατο όριο, ίση με το τρίτο του μεγίστου ανεκτού σφάλματος που αντιστοιχεί στην ονομαστική μάζα του περιεχομένου της προσυσκευασίας  στη σχετική στήλη της κατηγορίας "Α" του πίνακος του σημείου 2.4- δ) τα προϊόντα σε ζύμη τα οποία ευκόλως απλώνονται στο μέτρο που τα προϊόντα αυτά αφού ζυγισθούν ή συσκευασθούν, δεν υφίστανται πλέον επεξεργασία ή υφίστανται επεξεργασία που δεν μεταβάλλει την πραγματική τους ποσότητα.  2.6. Όλα τα προϊόντα που δεν περιλαμβάνονται στην κατηγορία η οποία περιγράφεται στο σημείο 2.5 ανήκουν στην κατηγορία "Β". Θεωρούνται επίσης ως προϊόντα της κατηγορίας."Β":  α) τα υγρά προϊόντα- β) τα προσυσκευασμένα προϊόντα των οποίων η ονομαστική μάζα ή ο ονομαστικός όγκος είναι κατώτερος των 25 g ή των 25 ml- γ) τα προϊόντα των οποίων οι ρευστές ιδιότητες (π.χ. η ρευστότης, το ιξώδες) ή η μάζα όγκου κατά τη ροή δεν δύνανται να διατηρηθούν αρκετά σταθερές με κατάλληλα τεχνικά μέσα.  3. ΕΝΔΕΙΞΕΙΣ ΚΑΙ ΣΗΜΑΝΣΗ Κάθε προσυσκευασία που πραγματοποιείται συμφώνως με την παρούσα οδηγία πρέπει να φέρει επί της συσκευασίας τις ακόλουθες ενδείξεις οι οποίες πρέπει να έχουν τεθεί κατά τέτοιο τρόπο ώστε να είναι ανεξίτηλες, ευανάγνωστες και ορατές επί της προσυσκευασίας  υπό τους συνήθεις όρους εμφανίσεως:  3.1. την εκφραζομένη ονομαστική ποσότητα (ονομαστική μάζα ή ονομαστικός όγκος), με τη χρησιμοποίηση ως μονάδων μετρήσεως του χιλιογράμμου ή του γραμμαρίου, του λίτρου, του εκατοστολίτρου ή του χιλιοστού του λίτρου, με τη βοήθεια αριθμών ελαχίστου ύψους  6 mm εάν η ονομαστική ποσότης είναι ανώτερη των 1000 ή 100 cl, 4 mm εάν περιλαμβάνεται μεταξύ 1000 g ή 1000 cl συμπεριλαμβανομένων και 200 g ή 20 cl εξαιρουμένων και 3 mm αν είναι ίση ή κατωτέρα των 200 g ή 20 cl, ακολουθουμένων από το σύμβολο της  μονάδος μετρήσεως που εχρησιμοποιήθη ή ενδεχομένως από την ονομασία της, σύμφωνα με τις προδιαγραφές της οδηγίας 71/354/ΕΟΚ.  Οι ενδείξεις σε βρετανικές μονάδες (UK) πρέπει να είναι με χαρακτήρες διαστάσεων κατά μέγιστον όριο ίσους με τους χαρακτήρες της αντιστοίχου ενδείξεως σε μονάδες S.I- 3.2. σήμα ή ένδειξη που επιτρέπει στην αρμοδία υπηρεσία να εξακριβώνει ποίος είναι ο "συσκευαστής" ή εκείνος ο οποίος διέταξε την πλήρωση ή ο εισαγωγεύς, εγκατεστημένος εντός της Κοινότητος- 3.3. το μικρό γράμμα "e" ελαχίστου ύψους 3 mm, τοποθετημένο στο αυτό πεδίο ορατότητος με την ένδειξη της μάζης ή του ονομαστικού όγκου και πιστοποιόν με ευθύνη του συσκευαστού ή του εισαγωγέως, ότι η προσυσκευασία ανταποκρίνεται στις προδιαγραφές της  παρούσης οδηγίας.  Το γράμμα αυτό έχει το σχήμα που απεικονίζεται στο σχέδιο το συνημμένο στο σημείο 3 του παραρτήματος II της οδηγίας 71/316/ΕΟΚ.  Το άρθρο 12 αυτής της οδηγίας εφαρμόζεται αναλόγως.  4. ΕΥΘΥΝΗ ΤΟΥ ΣΥΣΚΕΥΑΣΤΟΥ Ή ΤΟΥ ΕΙΣΑΓΩΓΕΩΣ Ο συσκευαστής ή ο εισαγωγεύς ευθύνονται όπως οι προσυσκευασίες ανταποκρίνονται προς τις προδιαγραφές της παρούσας οδηγίας.  Η ποσότης του προϊόντος η περιεχομένη σε μια προσυσκευασία (ή η ποσότης πληρώσεως) ονομαζομένη πραγματικό περιεχόμενο, πρέπει να μετράται ή να ελέγχεται (σε μάζα ή όγκο) υπ' ευθύνη του συσκευαστού ή του εισαγωγέως. Η μέτρηση ή ο έλεγχος γίνεται με τη  χρησιμοποίηση ενός νομίμου οργάνου μετρήσεως καταλλήλου για τη φύση των προς εκτέλεση εργασιών.  Ο έλεγχος δύναται να γίνει με δειγματοληψία.  Εφ' όσον δεν μετράται το πραγματικό περιεχόμενο, ο έλεγχος του "συσκευαστού" πρέπει να οργανωθεί κατά τέτοιο τρόπο, ώστε να υπάρχει πραγματική διασφάλιση για την ποσότητα του περιεχομένου αυτού.  Ο όρος αυτός πληρούται εάν ο συσκευαστής προβαίνει σε έλεγχο της κατασκευής, συμφώνως με μεθόδους ανεγνωρισμένες από τις αρμόδιες υπηρεσίες του Κράτους μέλους και τηρεί στη διάθεση των υπηρεσιών αυτών τα έγγραφα στα οποία αναγράφονται τα αποτελέσματα  του ελέγχου αυτού, ώστε να βεβαιώνεται ότι οι έλεγχοι, καθώς και οι διορθώσεις και οι προσαρμογές των οποίων κατεδείχθη η αναγκαιότης, έχουν γίνει κανονικά και σωστά.  Σε περίπτωση εισαγωγών προελεύσεως τρίτων κρατών, ο εισαγωγεύς δύναται, αντί να προβεί στη μέτρηση ή τον έλεγχο, να αποδείξει ότι συγκεντρώνει τα απαραίτητα εχέγγυα ώστε να αναλάβει τις ευθύνες του.  Για τα προϊόντα των οποίων η ποσότης εκφράζεται σε μονάδες όγκου, ένας τρόπος, μεταξύ άλλων, για να ανταποκριθούν στην υποχρέωση μετρήσεως ή ελέγχου του όγκου συνίσταται στη χρησιμοποίηση για την κατασκευή της προσυσκευασίας, ενός μετροδοχείου που  καθορίζεται από την αναφερομένη σ' αυτό οδηγία και το οποίο πληροί τους όρους που προβλέπονται από αυτή και την παρούσα οδηγία.  5. ΕΛΕΓΧΟΙ ΠΟΥ ΠΡΕΠΕΙ ΝΑ ΔΙΕΞΑΧΘΟΥΝ ΑΠΟ ΤΙΣ ΑΡΜΟΔΙΕΣ ΥΠΗΡΕΣΙΕΣ ΣΤΗΝ ΕΠΙΧΕΙΡΗΣΗ ΤΟΥ ΣΥΣΚΕΥΑΣΤΟΥ Ή ΤΟΥ ΕΙΣΑΓΩΓΕΩΣ Ο έλεγχος πιστότητος των προσυσκευασιών με τις προδιαγραφές της παρούσας οδηγίας, ασκείται από τις αρμόδιες υπηρεσίες των Κρατών μελών δια δειγματοληψίας σ' εκείνον ο οποίος γεμίζει τη συσκευασία ή, σε περίπτωση πρακτικής αδυναμίας, στον εισαγωγέα ή τον  εντολοδόχο του που είναι εγκατεστημένος εντός της Κοινότητος.  Ο στατιστικός αυτός έλεγχος δια δειγματολειψίας γίνεται σύμφωνα με τους αποδεκτούς κανόνες ως προς τον έλεγχο της ποιότητος. Η αποτελεσματικότης του συγκρίνεται με εκείνη της μεθόδου αναφοράς που καθορίζεται στο παράρτημα II.  6. ΛΟΙΠΟΙ ΕΛΕΓΧΟΙ ΑΣΚΟΥΜΕΝΟΙ ΑΠΟ ΤΙΣ ΑΡΜΟΔΙΕΣ ΥΠΗΡΕΣΙΕΣ Η παρούσα οδηγία δεν αποτελεί εμπόδιο στους ελέγχους που δύνανται να ασκηθούν σ' όλα τα στάδια του εμπορίου από τις αρμόδιες υπηρεσίες στα Κράτη μέλη, ιδίως προκειμένου να εξακριβωθεί ότι οι προσυσκευασίες είναι σύμφωνες με τις προδιαγραφές της οδηγίας.   Το άρθρο 15 παράγραφος 2 της οδηγίας 71/316/ΕΟΚ εφαρμόζεται αναλόγως.       ΠΑΡΑΡΤΗΜΑ II  Το παράρτημα τούτο ορίζει τις διαδικασίες της μεθόδου αναφοράς του στατιστικού ελέγχου των μερίδων προσυσκευασιών προκειμένου να ανταποκρίνονται στις προδιαγραφές του άρθρου 3 της οδηγίας και του σημείου 5 του παραρτήματος I.   Ο έλεγχος αυτός στηρίζεται επί του προτύπου ISO 2859, του σχετικού με τις μεθόδους δοκιμών κατά χαρακτηριστικό, με αποδεκτό επίπεδο ποιότητος 2,5 %. Το επίπεδο δειγματοληψίας αντιστοιχεί για τις μη καταστροφικές δοκιμές στο επίπεδο II αυτού του προτύπου  και για τις καταστροφικές δοκιμές στο επίπεδο S 3.  1. ΠΡΟΔΙΑΓΡΑΦΕΣ ΣΧΕΤΙΚΕΣ ΜΕ ΤΗ ΜΕΤΡΗΣΗ ΤΟΥ ΠΡΑΓΜΑΤΙΚΟΥ ΠΕΡΙΕΧΟΜΕΝΟΥ ΤΩΝ ΠΡΟΣΥΣΚΕΥΑΣΙΩΝ Το πραγματικό περιεχόμενο των προσυσκευασιών δύναται να μετράται αμέσως με την βοήθεια οργάνων βάρους ή οργάνων ογκομετρικής μετρήσεως, ή εάν πρόκειται για υγρό, εμμέσως με ζύγιση του προσυσκευασμένου προϊόντος και μέτρηση της πυκνότητός του.  Ανεξαρτήτως της χρησιμοποιουμένης μεθόδου, το σφάλμα που σημειώνεται κατά τη μέτρηση του πραγματικού περιεχομένου μιας προσυσκευασίας πρέπει να είναι κατά μέγιστο όριο ίσο με το ένα πέμπτο του μεγίστου ανεκτού σφάλματος επί της ονομαστικής ποσότητος της  προσυσκευασίας. Η μέθοδος της μετρήσεως αυτής δύναται να τύχει ιδίας ρυθμίσεως σε κάθε Κράτος μέλος.  2. ΠΡΟΔΙΑΓΡΑΦΕΣ ΑΝΑΦΕΡΟΜΕΝΕΣ ΣΤΟΝ ΕΛΕΓΧΟ ΤΩΝ ΜΕΡΙΔΩΝ ΠΡΟΣΥΣΚΕΥΑΣΙΩΝ Ο έλεγχος των προσυσκευασιών εκτελείται με δειγματοληψία και περιλαμβάνει δύο τμήματα:  - ένας έλεγχος αφορά το πραγματικό περιεχόμενο κάθε προσυσκευασίας του δείγματος,  - ένας άλλος έλεγχος αφορά το μέσο όρο των πραγματικών περιεχομένων των προσυσκευασιών του δείγματος.  Μία παρτίδα προσυσκευασιών θεωρείται ως αποδεκτή, εάν τα αποτελέσματα των δύο ελέγχων πληρούν, αμφότερα, τα κριτήρια αποδοχής.  Για κάθε έναν από τους ελέγχους αυτούς, προβλέπεται η χρησιμοποίηση δύο μεθόδων δειγματοληψίας:  - η μία για έναν έλεγχο μη καταστροφικό, δηλαδή έναν έλεγχο που δεν συνεπάγεται το άνοιγμα της συσκευασίας,  - η άλλη για έλεγχο καταστροφικό, δηλαδή έναν έλεγχο που συνεπάγεται το άνοιγμα ή την καταστροφή της συσκευασίας.  Ο τελευταίος αυτός έλεγχος περιορίζεται, για λόγους οικονομικούς και πρακτικούς, στο αυστηρώς απαραίτητο ελάχιστο και η αποτελεσματικότης του είναι μικροτέρα εκείνης του μη καταστροφικού ελέγχου.  Ο καταστροφικός έλεγχος δεν πρέπει να εφαρμόζεται παρά μόνον όταν ένας μη καταστροφικός έλεγχος είναι πρακτικώς αδύνατος. Κατά γενικό κανόνα, δεν εφαρμόζεται σε παρτίδες ποσοτήτων κατωτέρων των εκατό προσυσκευασιών.  2.1. Παρτίδες προσυσκευασιών 2.1.1. Η παρτίδα συνίσταται από το σύνολο των προσυσκευασιών του αυτού τύπου και της αυτής κατασκευής.  2.1.2. Όταν ο έλεγχος των προσυσκευασιών γίνεται στο άκρο της αλύσεως συσκευασίας η ποσότης της παρτίδος είναι ίση με την μεγίστη ωριαία παραγωγή της αλύσεως συσκευασίας και τούτο χωρίς ποσοτικό περιορισμό. Στις άλλες περιπτώσεις, η ποσότης της παρτίδος  περιορίζεται σε 10 000 προσυσκευασίες.  2.1.3. Για τις παρτίδες ποσότητος κατωτέρας των 100 προσυσκευασιών, ο μη καταστροφικός έλεγχος, όταν διενεργείται, γίνεται σε ποσοστό 100 %.  2.1.4. Προ των ελέγχων των προβλεπομένων στα σημεία 2.2 και 2.3, ένας επαρκής αριθμός προσυσκευασιών πρέπει να επιλέγεται τυχαίως στις παρτίδες για να είναι δυνατή η άσκηση του ελέγχου που απαιτεί το μεγαλύτερο δείγμα.  Για τον άλλο έλεγχο το απαραίτητο δείγμα επιλέγεται τυχαίως, από το πρώτο δείγμα και χαρακτηρίζεται.  Ο χαρακτηρισμός πρέπει να πραγματοποιείται πριν από την έναρξη των μετρήσεων.  2.2. Έλεγχος του ελαχίστου ανεκτού περιεχομένου μιας προσυσκευασίας 2.2.1. Το ελάχιστο ανεκτό περιεχόμενο ευρίσκεται δια της αφαιρέσεως εκ της ονομαστικής ποσότητος προσυσκευασίας, του μεγίστου ανεκτού σφάλματος που αντιστοιχεί στην ποσότητα αυτή.  2.2.2. Οι προσυσκευασίες της παρτίδος που έχει πραγματικό περιεχόμενο κατώτερο του ελαχίστου ανεκτού περιεχομένου ονομάζονται ελλιπείς.  2.2.3. Για τον έλεγχο δια δειγματοληψίας, ένα από τα ακόλουθα σχέδια δειγματοληψίας (απλά ή διπλά) θα υιοθετηθεί κατά εκλογή των Κρατών μελών.  2.2.3.1. Απλό σχέδιο δειγματοληψίας Ο αριθμός των ελεγχομένων προσυσκευασιών πρέπει να είναι ίσος με την ποσότητα δείγματος που εμφαίνεται στο σχέδιο:  - εάν ο αριθμός των ελλιπών προσυσκευασιών που ευρίσκονται στο δείγμα είναι κατώτερος ή ίσος με το κριτήριο αποδοχής, η παρτίδα προσυσκευασίας θα θεωρηθεί ως αποδεκτή για τον έλεγχο αυτό,  - εάν ο αριθμός των ελλιπών προσυσκευασιών που ευρίσκονται στο δείγμα είναι ίσος ή ανώτερος του κριτηρίου απορρίψεως, η παρτίδα προσυσκευασιών θα απορριφθεί.  2.2.3.1.1. Σχέδιο για μη καταστροφικό έλεγχο  "" ID="1">100 μέχρι 150> ID="2">20> ID="3">1> ID="4">2"> ID="1">151 μέχρι 280> ID="2">32> ID="3">2> ID="4">3"> ID="1">281 μέχρι 500> ID="2">50> ID="3">3> ID="4">4"> ID="1">501 μέχρι 1 200> ID="2">80> ID="3">5> ID="4">6"> ID="1">1 201 μέχρι 3  200> ID="2">125> ID="3">7> ID="4">8"> ID="1">3 201 και πλέον> ID="2">200> ID="3">10> ID="4">11"> 2.2.3.1.2. Σχέδιο για καταστροφικό έλεγχο  "" ID="1">Ανεξαρτήτως μεγέθους (  100)> ID="2">20> ID="3">1> ID="4">2"> 2.2.3.2. Σχέδιο διπλής δειγματοληψίας Ο πρώτος αριθμός των ελεγχομένων προσυσκευασιών πρέπει να είναι ίσος με το μέγεθος του πρώτου δείγματος που εμφαίνεται στο σχέδιο:  - εάν ο αριθμός των ελλιπών προσυσκευασιών που ευρίσκονται στο πρώτο δείγμα είναι κατώτερος ή ίσος με το πρώτο κριτήριο αποδοχής, η παρτίδα θεωρείται ως αποδεκτή για τον έλεγχο αυτό,  - εάν ο αριθμός των ελλιπών προσυσκευασιών που ευρίσκονται στο πρώτο δείγμα είναι ίσος ή ανώτερος του πρώτου κριτηρίου απορρίψεως, η παρτίδα απορρίπτεται,  - εάν ο αριθμός των ελλιπών προσυσκευασιών που ευρίσκονται στο πρώτο δείγμα περιλαμβάνεται μεταξύ του πρώτου κριτηρίου αποδοχής και του πρώτου κριτηρίου απορρίψεως θα πρέπει να ελεγχθεί ένα δεύτερο δείγμα του οποίου το μέγεθος εμφαίνεται στο σχέδιο.  Οι αριθμοί των ελλιπών προσυσκευασιών που ευρίσκονται στο πρώτο και το δεύτερο δείγμα πρέπει να αθροισθούν:  - εάν ο ολικός αριθμός είναι κατώτερος ή ίσος με το δεύτερο κριτήριο αποδοχής η παρτίδα θεωρείται ως αποδεκτή για τον έλεγχο αυτό,  - εάν ο αριθμός των ελλιπών προσυσκευασιών είναι ανώτερος ή ίσος με το δεύτερο κριτήριο απορρίψεως, η παρτίδα απορρίπτεται.  2.2.3.2.1. Σχέδιο για μη καταστροφικό έλεγχο  "" ID="1" ASSV="2">100 μέχρι 150> ID="2">1η> ID="3">13> ID="4">13> ID="5">0> ID="6">2"> ID="2">2η> ID="3">13> ID="4">26> ID="5">1> ID="6">2"> ID="1" ASSV="2">151 μέχρι 280> ID="2">1η> ID="3">20> ID="4">20> ID="5">0> ID="6">3"> ID="2">2η>  ID="3">20> ID="4">40> ID="5">3> ID="6">4"> ID="1" ASSV="2">281 μέχρι 500> ID="2">1η> ID="3">32> ID="4">32> ID="5">1> ID="6">4"> ID="2">2η> ID="3">32> ID="4">64> ID="5">4> ID="6">5"> ID="1" ASSV="2">501 μέχρι 1 200> ID="2">1η> ID="3">50> ID="4">50>  ID="5">2> ID="6">5"> ID="2">2η> ID="3">50> ID="4">100> ID="5">6> ID="6">7"> ID="1" ASSV="2">1 201 μέχρι 3 200> ID="2">1η> ID="3">80> ID="4">80> ID="5">3> ID="6">7"> ID="2">2η> ID="3">80> ID="4">160> ID="5">8> ID="6">9"> ID="1">3 201 και πλέον>  ID="2">1η> ID="3">125> ID="4">125> ID="5">5> ID="6">9"> ID="2">2η> ID="3">125> ID="4">250> ID="5">12> ID="6">13"> 2.2.3.2.1. Σχέδιο για μη καταστροφικό έλεγχο  "" ID="1" ASSV="2">Ανεξαρτήτως Μεγέθους(  100)> ID="2">1ον> ID="3">13> ID="4">13> ID="5">0> ID="6">2"> ID="2">2ον> ID="3">13> ID="4">26> ID="5">1> ID="6">2"> 2.3. Έλεγχος του μέσου όρου του πραγματικού περιεχομένου ανά συσκευασία μιας παρτίδος προσυσκευασιών 2.3.1. Παρτίδα προσυσκευασιών θεωρείται ως αποδεκτή για τον έλεγχο αυτό εάν ο μέσος όρος  =  της πραγματικής ποσότητος xi των προσυσκευασιών n του δείγματος είναι ανώτερος από την τιμή:  Qn - -t(1 - a) Όπου Qn = η ονομαστική ποσότης ανά προσυσκευασία,  n = ο αριθμός προσυσκευασιών του δείγματος για τον έλεγχο αυτό,  s = η εκτίμηση της τυπικής αποκλίσεως των πραγματικών περιεχομένων της παρτίδος,  t(1 - a) = η στάθμη ορθότητος 0,995 μιας κατανομής Student με v = n-1 όρια ελευθερίας.  2.3.2. Εάν xi είναι η μετρηθείσα τιμή των πραγματικών περιεχομένων του στοιχείου i του δείγματος που περιέχει n στοιχεία τότε λαμβάνομε:  2.3.2.1. τον μέσο όρο των μετρηθεισών τιμών του δείγματος, υπολογίζοντες:   =  2.3.2.2. την εκτίμηση της τυπικής αποκλίσεως, υπολογίζοντες:  - το άθροισμα των τετραγώνων των μετρήσεων i=1Σi=n (xi)2 - το τετράγωνο του αθροίσματος των μετρήσεων (i=1Σi=nxi)2 και κατόπιν το  (i=1Σi=nxi)2 - το διορθωμένο άθροισμα SC= i=1Σi=n (xi)2- (i=1Σi=nx1)2 - την εκτίμηση της μεταβλητότητος v =  η εκτίμησις της τυπικής αποκλίσεως είναι: s = v 2.3.3. Τα κριτήρια αποδοχής ή απορρίψεως της παρτίδος προσυσκευασίας για τον έλεγχο του μέσου όρου:  2.3.3.1. Κριτήρια για έλεγχο μη καταστροφικό  "" ID="1">100 μέχρι και 500> ID="2">30> ID="3">  Qn - 0,505 s> ID="4">  Qn - 0,503 s"> ID="1"" 500> ID="2">50> ID="3">  Qn - 0,379 s> ID="4">  Qn - 0,379 s"> 2.3.3.2. Κριτήρια για καταστροφικό έλεγχο  "" ID="1">Ανεξαρτήτως μεγέθους (  100)> ID="2">20> ID="3">  Qn - 0,640 s> ID="4"> < Qn - 0,640 s">


Avis juridique important

|

32000L0036

Οδηγία 2000/36/ΕΚ του Ευρωπαϊκού Κοινοβουλίου και του Συμβουλίου, της 23ης Ιουνίου 2000, για τα προϊόντα κακάο και σοκολάτας που προορίζονται για τη διατροφή του ανθρώπου

Επίσημη Εφημερίδα αριθ. L 197 της 03/08/2000 σ. 0019 - 0025

Οδηγία 2000/36/ΕΚ του Ευρωπαϊκού Κοινοβουλίου και του Συμβουλίουτης 23ης Ιουνίου 2000για τα προϊόντα κακάο και σοκολάτας που προορίζονται για τη διατροφή του ανθρώπουΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 95,την πρόταση της Επιτροπής(1),τη γνώμη της Οικονομικής και Κοινωνικής Επιτροπής(2),Αποφασίζοντας με τη διαδικασία του άρθρου 251 της συνθήκης(3),Εκτιμώντας τα ακόλουθα:(1) Ορισμένες κάθετες οδηγίες στον κλάδο των τροφίμων θα πρέπει να απλουστευθούν ώστε να λαμβάνονται υπόψη μόνον οι βασικές απαιτήσεις τις οποίες πρέπει να πληρούν τα καλυπτόμενα από τις εν λόγω οδηγίες προϊόντα για να μπορούν να κυκλοφορούν ελεύθερα στην εσωτερική αγορά, σύμφωνα με τα συμπεράσματα του Ευρωπαϊκού Συμβουλίου του Εδιμβούργου της 11ης και 12ης Δεκεμβρίου 1992, τα οποία επιβεβαιώθηκαν από τα συμπεράσματα του Ευρωπαϊκού Συμβουλίου των Βρυξελλών της 10ης και 11ης Δεκεμβρίου 1993.(2) Η έκδοση της οδηγίας 73/241/ΕΟΚ του Συμβουλίου, της 24ης Ιουλίου 1973, περί προσεγγίσεως των νομοθεσιών των κρατών μελών σχετικά με τα προϊόντα του κακάο και της σοκολάτας που προορίζονται για τη διατροφή του ανθρώπου(4) αιτιολογήθηκε από το γεγονός ότι οι διαφορές μεταξύ των εθνικών νομοθεσιών που αφορούσαν διάφορα είδη προϊόντων κακάο και σοκολάτας ήταν δυνατόν να εμποδίσουν την ελεύθερη κυκλοφορία αυτών των προϊόντων, και είχαν, ως εκ τούτου, άμεση επίπτωση στην εγκαθίδρυση και τη λειτουργία της κοινής αγοράς.(3) Κατά συνέπεια, η προαναφερόμενη οδηγία απέβλεπε στη θέσπιση ορισμών και κοινών κανόνων για τη σύνθεση, τις προδιαγραφές παρασκευής, τη συσκευασία και την επισήμανση των προϊόντων κακάο και σοκολάτας, ώστε να εξασφαλίζεται η ελεύθερη κνκλοφορία τους στο εσωτερικό της Κοινότητας.(4) Οι ορισμοί και οι κανόνες αυτοί θα πρέπει να τροποποιηθούν προκειμένου να ληφθούν υπόψη η επιτευχθείσα τεχνολογική πρόοδος και η εξέλιξη των γευστικών προτιμήσεων των καταναλωτών και θα πρέπει να ευθυγραμμιστούν με τη γενική κοινοτική νομοθεσία περί τροφίμων, ιδίως δε τη νομοθεσία για την επισήμανση, τα γλυκαντικά και τα λοιπά επιτρεπόμενα πρόσθετα, τις αρωματικές ύλες, τους διαλύτες εκχύλισης και τις μεθόδους ανάλυσης.(5) Σε ορισμένα κράτη μέλη επιτρέπεται η προσθήκη, στα προϊόντα σοκολάτας, φυτικών λιπαρών, άλλων εκτός του βουτύρου του κακάο, μέχρι μέγιστου ποσοστού 5 %.(6) Η προσθήκη ορισμένων φυτικών λιπαρών, άλλων εκτός του βουτύρου του κακάο, μέχρι 5 %, θα πρέπει να επιτρέπεται σε όλα τα κράτη μέλη. Αυτά τα φυτικά λιπαρά θα πρέπει να είναι ισοδύναμα βουτύρου του κακάο και ως εκ τούτου θα πρέπει να ορισθούν σύμφωνα με τεχνικά και επιστημονικά κριτήρια.(7) Για να εξασφαλιστεί η ενιαία φύση της εσωτερικής αγοράς, όλα τα προϊόντα σοκολάτας που καλύπτονται από την παρούσα οδηγία πρέπει να μπορούν να διακινούνται εντός της Κοινότητας με τις ονομασίες πώλησης που προβλέπονται στις διατάξεις του παραρτήματος Ι της παρούσας οδηγίας.(8) Σύμφωνα με τους γενικούς κανόνες επισήμανσης των τροφίμων που θεσπίζονται με την οδηγία 79/112/ΕΟΚ του Συμβουλίου, της 18ης Δεκεμβρίου 1978, για την προσέγγιση των νομοθεσιών των κρατών μελών σχετικά με την επισήμανση, την παρουσίαση και τη διαφήμιση των τροφίμων(5), ιδίως η αναγραφή του καταλόγου των συστατικών, σύμφωνα με το άρθρο 6 αυτής, είναι υποχρεωτική. Η παρούσα οδηγία καθιστά εφαρμόσιμη την οδηγία 79/112/ΕΟΚ στα προϊόντα κακάο και σοκολάτας προκειμένου οι καταναλωτές να ενημερώνονται σωστά.(9) Για τα προϊόντα σοκολάτας στα οποία έχουν προστεθεί φυτικά λιπαρά εκτός του βουτύρου κακάο, θα πρέπει να εξασφαλίζεται ορθή, ουδέτερη και αντικειμενική ενημέρωση των καταναλωτών επιπλέον του καταλόγου των συστατικών.(10) Από την άλλη πλευρά, η οδηγία 79/112/ΕΟΚ δεν απαγορεύει να αναγράφεται στην επισήμανση των προϊόντων σοκολάτας ότι δεν έχουν προστεθεί φυτικά λιπαρά, εκτός του βουτύρου κακάο, εφόσον η πληροφορία αυτή είναι ορθή, ουδέτερη, αντικειμενική και δεν οδηγεί σε παραπλάνηση του καταναλωτή.(11) Ορισμένες ονομασίες πώλησης που προβλέπονται αποκλειστικά από την παρούσα οδηγία χρησιμοποιούνται όντως στις σύνθετες ονομασίες πώλησης που έχουν αναγνωρισθεί σε ορισμένα κράτη μέλη για να προσδιορίζουν ορισμένα προϊόντα που δεν μπορούν να συγχέονται με αυτά που ορίζονται στην παρούσα οδηγία. Κατά συνέπεια οι ονομασίες αυτές θα πρέπει να διατηρηθούν. Ωστόσο η χρήση τους θα πρέπει να είναι σύμφωνη με τις διατάξεις της οδηγίας 79/112/ΕΟΚ, και ιδίως με το άρθρο 5 αυτής.(12) Η εξέλιξη της εσωτερικής αγοράς μετά την έκδοση της οδηγίας 73/241/ΕΟΚ επιτρέπει την εξομοίωση της "σοκολάτας οικιακής χρήσης" με τη "σοκολάτα".(13) Είναι σκόπιμο να διατηρηθεί η προβλεπόμενη στην οδηγία 73/241/ΕΟΚ παρέκκλιση βάσει της οποίας το Ηνωμένο Βασίλειο και η Ιρλανδία μπορούν να επιτρέπουν στο έδαφός τους τη χρήση της ονομασίας "milk chocolate" για το χαρακτηρισμό της "milk chocolate with high milk content" σοκολάτας γάλακτος οικιακής χρήσης. Ωστόσο, η αγγλική ονομασία "milk chocolate with high milk content" θα πρέπει να αντικατασταθεί από την ονομασία "family milk chocolate".(14) Βάσει της αρχής της αναλογικότητας, η παρούσα οδηγία δεν υπερβαίνει τα αναγκαία όρια για την επίτευξη των στόχων της συνθήκης, σύμφωνα με το τρίτο εδάφιο του άρθρου 5 αυτής.(15) Το κακάο, το βούτυρο του κακάο και διάφορες άλλες φυτικές λιπαρές ουσίες που χρησιμοποιούνται για την παρασκευή σοκολάτας παράγονται κυρίως στις αναπτυσσόμενες χώρες. Προς το συμφέρον του πληθυσμού των αναπτυσσόμενων αυτών χωρών θα πρέπει να συναφθούν συμφωνίες όσο το δυνατόν μεγαλύτερης χρονικής διάρκειας. Επομένως, η Επιτροπή θα πρέπει να εξετάσει ποια βοήθεια μπορεί να παράσχει στο πλαίσιο αυτό η Κοινότητα όσον αφορά το βούτυρο του κακάο και άλλες φυτικές λιπαρές ουσίες [π.χ. προωθώντας το εμπόριο επί ίσοις όροις (fair trade)](16) Τα απαιτούμενα μέτρα για την εφαρμογή της παρούσας οδηγίας θεσπίζονται σύμφωνα με την απόφαση 1999/468/ΕΚ του Συμβουλίου, της 28ης Ιουνίου 1999, για τον καθορισμό των όρων άσκησης των εκτελεστικών αρμοδιοτήτων που ανατίθενται στην Επιτροπή(6).(17) Προς αποφυγή νέων εμποδίων στην ελεύθερη κυκλοφορία, τα κράτη μέλη δεν θα πρέπει να θεσπίζουν, για τα εν λόγω προϊόντα, εθνικές διατάξεις που δεν προβλέπονται από την παρούσα οδηγία,ΕΞΕΔΩΣΑΝ ΤΗΝ ΠΑΡΟΥΣΑ ΟΔΗΓΙΑ:Άρθρο 1Η παρούσα οδηγία εφαρμόζεται στα προϊόντα κακάο και σοκολάτας τα οποία προορίζονται για τη διατροφή του ανθρώπου και τα οποία ορίζονται στο παράρτημα Ι.Άρθρο 21. Η προσθήκη φυτικών λιπαρών, άλλων εκτός του βουτύρου του κακάο, τα οποία ορίζονται και αναφέρονται στο παράρτημα ΙΙ, επιτρέπεται στα προϊόντα σοκολάτας που ορίζονται στα τμήμα Α σημεία 3, 4, 5, 6, 8 και 9 του παραρτήματος Ι. Η προσθήκη αυτή δεν πρέπει να υπερβαίνει το 5 % του τελικού προϊόντος, αφού αφαιρεθεί το ολικό βάρος τυχόν λοιπών βρώσιμων ουσιών που χρησιμοποιούνται σύμφωνα με το τμήμα Β του πραρτήματος Ι, χωρίς να μειώνεται η ελάχιστη περιεκτικότητα σε βούτυρο του κακάο ή σε ολικά ξηρά στερεά κακάο.2. Τα προϊόντα σοκολάτας τα οποία, δυνάμει της παραγράφου 1, περιέχουν φυτικά λιπαρά άλλα εκτός του βουτύρου του κακάο, μπορούν να διατίθενται στο εμπόριο σε όλα τα κράτη μέλη υπό τον όρο ότι η επισήμανσή τους, όπως προβλέπεται στο άρθρο 3, συμπληρώνεται με ευδιάκριτη και ευανάγνωστη δήλωση: "Περιέχει φυτικά λιπαρά επιπλέον του βουτύρου του κακάο". Αυτή η δήλωση εμφανίζεται στο ίδιο οπτικό πεδίο με τον κατάλογο των συστατικών, διακρινόμενη σαφώς από αυτόν, και αναγράφεται με χαρακτήρες του αυτού τουλάχιστον μεγέθους και παχείς, όπως και η ονομασία πώλησης παρά την απαίτηση αυτή, η ονομασία πώλησης του προϊόντος μπορεί να εμφανίζεται και αλλού.3. Οι τυχόν τροποποιήσεις του παραρτήματος ΙΙ γίνονται σύμφωνα με την διαδικασία του άρθρου 95 της συνθήκης.4. Το αργότερο στις 3 Φεβρουαρίου 2006, η Επιτροπή υποβάλλει, σύμφωνα με το άρθρο 95 της συνθήκης και λαμβανομένων υπόψη των αποτελεσμάτων σχετικής μελέτης με θέμα τις συνέπειες της παρούσας οδηγίας στην οικονομία των χωρών που παρασκευάζουν κακάο και άλλα φυτικά λίπη εκτός του βουτύρου του κακάο, πρόταση τροποποίησης του καταλόγου του παραρτήματος ΙΙ, εφόσον τούτο είναι αναγκαίο.Άρθρο 3Η οδηγία 79/112/ΕΟΚ εφαρμόζεται στα προϊόντα που ορίζονται στο παράρτημα Ι, με τις ακόλουθες προϋποθέσεις:1. Οι απαριθμούμενες στο παράρτημα Ι ονομασίες πώλησης χρησιμοποιούνται αποκλειστικά για τα προϊόντα που αναφέρονται στο εν λόγω παράρτημα και πρέπει να χρησιμοποιούνται στο εμπόριο για την περιγραφή τους.Ωστόσο, αυτές οι ονομασίες πώλησης μπορούν επίσης να χρησιμοποιούνται επιπροσθέτως και σύμφωνα με τις διατάξεις ή τις συνήθειες που ισχύουν στο κράτος μέλος, όπου το προϊόν πωλείται στον τελικό καταναλωτή, για την περιγραφή άλλων προϊόντων, τα οποία δεν δημιουργούν κίνδυνο σύγχυσης με τα προϊόντα που ορίζονται στο παράρτημα Ι.2. Όταν τα προϊόντα που ορίζονται στο τμήμα Α σημεία 3, 4, 5, 6, 7 και 10 του παραρτήματος Ι πωλούνται συσκευασμένα σε ποικιλία, οι ονομασίες πώλησης μπορούν να αντικαθίστανται από την ονομασία "σοκολάτες διαφόρων ειδών" ή "γεμιστές σοκολάτες διαφόρων ειδών" ή από παρόμοια ονομασία. Στην περίπτωση αυτή, ο κατάλογος συστατικών μπορεί να είναι ενιαίος για το σύνολο των προϊόντων που απαρτίζουν την ποικιλία.3. Στην επισήμανση των προϊόντων κακάο και σοκολάτας που ορίζονται στο τμήμα Α σημείο 2 στοιχεία γ) και δ) και σημεία 3, 4, 5, 8 και 9 του παραρτήματος Ι, πρέπει να αναφέρεται η ολική περιεκτικότητα σε ξηρά στερεά κακάο με την ένδειξη "στερεά κακάου: ... % τουλάχιστον".4. Για τα προϊόντα που αναφέρονται στο παράρτημα Ι τμήμα Α σημείο 2 στοιχείο β) και στοιχείο δ) δεύτερη ημιπερίοδος, στη συσκευασία πρέπει να αναγράφεται η περιεκτικότητα σε βούτυρο κακάο.5. Οι προβλεπόμενες στο παράρτημα Ι ονομασίες πώλησης "σοκοκολάτα", "σοκολάτα γάλακτος" και "σοκολάτα κουβερτούρα" μπορούν να συμπληρώνονται από ενδείξεις ή περιγραφές που συνδέονται με κριτήρια ποιότητας, εφόσον τα προϊόντα περιέχουν:- προκειμένου για σοκολάτα: ολικά ξηρά στερεά κακάο σε ποσοστό 43 % τουλάχιστον, από το οποίο τουλάχιστον 26 % πρέπει να είναι βούτυρο κακάο,- προκειμένου για σοκολάτα γάλακτος: ολικά ξηρά στερεά κακάο σε ποσοστό τουλάχιστον 30 % και ξηρά στερεά γάλακτος προερχόμενα από μερική ή ολική αφυδάτωση πλήρους γάλακτος, μερικώς ή πλήρως αποβουτυρωμένου γάλακτος, ανθόγαλου, ή από μερικώς ή πλήρως αφυδατωμένο ανθόγαλο, βούτυρο ή λίπος γάλακτος σε ποσοστό 18 % τουλάχιστον, από το οποίο τουλάχιστον 4,5 % πρέπει να είναι λίπος γάλακτος,- προκειμένου για σοκολάτα κουβερτούρα: απολιπασμένα ξηρά στερεά κακάο σε ποσοστό 16 % τουλάχιστον.Άρθρο 4Για τα προϊόντα που ορίζονται στο παράρτημα Ι, τα κράτη μέλη δεν θεσπίζουν εθνικές διατάξεις μη προβλεπόμενες από την παρούσα οδηγία.Άρθρο 51. Τα απαιτούμενα μέτρα για την εφαρμογή της παρούσας οδηγίας όσον αφορά τα θέματα που απαριθμούνται κατωτέρω θεσπίζονται σύμφωνα με τη διαδικασία της κανονιστικής επιτροπής που αναφέρεται στο άρθρο 6 παράγραφος 2:- ευθυγράμμιση της παρούσας οδηγίας με τις γενικές κοινοτικές διατάξεις περί τροφίμων,- προσαρμογή των διατάξεων το παραρτήματος Ι τμήμα Β σημείο 2 και τμήματα Γ και Δ στην τεχνική πρόοδο.2. Το αργότερο μέχρι τις 3 Αυγούστου 2003 και με την επιφύλαξη του άρθρου 2 παράγραφος 3, το Ευρωπαϊκό Κοινοβούλιο και το Συμβούλιο επανεξετάζουν, βάσει πρότασης της Επιτροπής, τη δεύτερη περίπτωση της παραγράφου 1 του παρόντος άρθρου, ενόψει της πιθανής επέκτασης της διαδικασίας προσαρμογής στην τεχνική και επιστημονική πρόοδο.Άρθρο 61. Η Επιτροπή επικουρείται από τη μόνιμη επιτροπή τροφίμων που δημιουργήθηκε με την απόφαση 69/414/ΕΟΚ(7) καλούμενη στο εξής "η επιτροπή".2. Στις περιπτώσεις του Συμβουλίου, που γίνεται μνεία της παρούσας παραγράφου, εφαρμόζονται τα άρθρα 5 και 7 της απόφασης 1999/468/ΕΚ, τηρουμένων των διατάξεων του άρθρου 8 της ίδιας απόφασης.Η περίοδος που προβλέπεται στο άρθρο 5 παράγραφο 6 της απόφασης 1999/468/ΕΚ ορίζεται σε τρεις μήνες.3. Η Επιτροπή θεσπίζει τον εσωτερικό κανονισμό της.Άρθρο 7Η οδηγία 73/241/ΕΟΚ καταργείται από τις 3 Αυγούστου 2003.Οι παραπομπές στην καταργούμενη οδηγία λογίζονται ως παραπομπές στην παρούσα οδηγία.Άρθρο 81. Τα κράτη μέλη θεσπίζουν τις νομοθετικές, κανονιστικές και διοικητικές διατάξεις που είναι αναγκαίες για να συμμορφωθούν με την παρούσα οδηγία πριν από τις 3 Αυγούστου 2003. Ενημερώνουν αμέσως την Επιτροπή σχετικά.2. Οι διατάξεις αυτές εφαρμόζονται κατά τρόπον ώστε:- να επιτρέπεται η εμπορία των προϊόντων που ορίζονται στο παράρτημα Ι, εφόσον ανταποκρίνονται στους ορισμούς και τους κανόνες που προβλέπονται από την παρούσα οδηγία από τις 3 Αυγούστου 2003,- να απαγορεύεται η εμπορία των προϊόντων που δεν ανταποκρίνονται στην παρούσα οδηγία, από τις 3 Αυγούστου 2003.Ωστόσο, η εμπορία προϊόντων τα οποία δεν ανταποκρίνονται στην παρούσα οδηγία αλλά τα οποία επισημάνθηκαν πριν από τις 3 Αυγούστου 2003 σύμφωνα με την οδηγία 73/241/ΕΟΚ του Συμβουλίου, επιτρέπεται μέχρι εξαντλήσεως των αποθεμάτων.3. Οι διατάξεις αυτές, όταν θεσπίζονται από τα κράτη μέλη, αναφέρονται στην παρούσα οδηγία ή συνοδεύονται από την αναφορά αυτή κατά την επίσημη δημοσίευσή τους. Οι λεπτομέρειες της αναφοράς αυτής καθορίζονται από τα κράτη μέλη.Άρθρο 9Η παρούσα οδηγία αρχίζει να ισχύει την ημέρα της δημοσίευσή της στην Επίσημη Εφημερίδα των Ευρωπαϊκών Κοινοτήτων.Άρθρο 10Η παρούσα οδηγία απευθύνεται στα κράτη μέλη.Λουξεμβούργο, 23 Ιουνίου 2000.Για το Ευρωπαϊκό ΚοινοβούλιοΗ ΠρόεδροςN. FontaineΓια το ΣυμβούλιοΟ ΠρόεδροςJ. Sócrates(1) ΕΕ C 231 της 9.8.1996, σ. 1 καιΕΕ C 118 της 17.4.1198, σ. 10.(2) ΕΕ C 56 της 24.2.1997, σ. 20.(3) Γνώμη του Ευρωπαϊκού Κοινοβουλίου της 23ης Οκτωβρίου 1997 (ΕΕ C 339 της 10.11.1997, σ. 128), κοινή θέση του Συμβουλίου της 28ης Οκτωβρίου 1999 (ΕΕ C 10 της 13.1.2000, σ. 1) και απόφαση του Ευρωπαϊκού Κοινοβουλίου της 15ης Μαρτίου 2000 (δεν έχει ακόμα δημοσιευθεί στην Επίσημη Εφημερίδα). Απόφαση του Συμβουλίου της 25ης Μαΐου 2000.(4) ΕΕ L 228 της 16.8.1973, σ. 23· οδηγία όπως τροποποιήθηκε τελευταία από την οδηγία 89/344/ΕΟΚ (ΕΕ L 142 της 25.5.1989, σ. 19).(5) ΕΕ L 33 της 8.2.1979, σ. 1· οδηγία όπως τροποποιήθηκε τελευταία από την οδηγία 97/4/ΕΚ του Ευρωπαϊκού Κοινοβουλίου και του Συμβουλίου (ΕΕ L 43 της 14.2.1997, σ. 21).(6) ΕΕ L 184 της 17.7.1999, σ. 23.(7) ΕΕ L 291 της 19.11.1969, σ. 9.ΠΑΡΑΡΤΗΜΑ ΙΟΝΟΜΑΣΙΕΣ ΠΩΛΗΣΗΣ, ΟΡΙΣΜΟΙ ΚΑΙ ΧΑΡΑΚΤΗΡΙΣΤΙΚΑ ΤΩΝ ΠΡΟΪΟΝΤΩΝΑ. ΟΡΙΣΜΟΙ ΚΑΙ ΟΝΟΜΑΣΙΕΣ ΠΩΛΗΣΗΣ1. Βούτυρο κακάοΕίναι η λιπαρή ουσία που λαμβάνεται από κυάμους κακάο ή μέρη κυάμων κακάο με τα ακόλουθα χαρακτηριστικά:>ΘΕΣΗ ΠΙΝΑΚΑ>2. α) Κακάο σε σκόνη, κακάοΕίναι το προϊόν που λαμβάνεται με κονιοποίηση καθαρισμένων, αποφλοιωμένων και καβουρδισμένων κυάμων κακάο και περιέχει βούτυρο κακάο σε ποσοστό τουλάχιστον 20 %, υπολογιζόμενο επί ξηράς ουσίας, και νερό 9 % κατ' ανώτατο όριο.β) Κακάο αποβουτυρωμένο, αποβουτυρωμένη σκόνη κακάοΕίναι η σκόνη κακάο, η οποία περιέχει λιγότερο από 20 % βούτυρο κακάο, υπολογιζόμενο επί ξηράς ουσίας.γ) Σοκολάτα σε σκόνηΕίαι το προϊόν που λαμβάνεται από μείγμα σκόνης κακάο και σακχάρων, το οποίο περιέχει τουλάχιστον 32 % σκόνη κακάο.δ) Σοκολάτα ρόφημα, ζαχαρούχο κακάο, ζαχαρούχο κακάο σε σκόνηΕίναι το προϊόν που λαμβάνεται με μίξη σκόνης κακάο και σακχάρων, το οποίο περιέχει τουλάχιστον 25 % σκόνη κακάο· οι ονομασίες αυτές συμπληρώνονται από τις ενδείξεις "αποβουτυρωμένο", όταν το προϊόν είναι αποβουτυρωμένο όπως ορίζεται στο στοιχείο β).3. Σοκολάταα) Είναι το προϊόν που λαμβάνεται από προϊόντα κακάο και σάκχαρα και περιέχει, με την επιφύλαξη του στοιχείου β), ολικά ξηρά στερεά κακάο σε ποσοστό τουλάχιστον 35 %, από το οποίο τουλάχιστον 18 % πρέπει να είναι βούτυρο κακάο και τουλάχιστον 14 % απολιπασμένα ξηρά στερεά κακάο.β) Ωστόσο, όταν η ονομασία αυτή συμπληρώνεται από τις λέξεις:- "τρούφα" - "νιφάδες": το προϊόν, σε μορφή κόκκων ή νιφάδων, πρέπει να περιέχει ολικά ξηρά στερεά κακάο σε ποσοστό τουλάχιστον 32 %, από το οποίο τουλάχιστον 12 % πρέπει να είναι βούτυρο κακάο και τουλάχιστον 14 % απολιπασμένα ξηρά στερεά κακάο,- "κουβερτούρα": το προϊόν πρέπει να περιέχει ολικά ξηρά στερεά κακάο σε ποσοστό τουλάχιστον 35 %, από το οποίο τουλάχιστον 31 % πρέπει να είναι βούτυρο κακάο και 2,5 % τουλάχιστον απολιπασμένα ξηρά στερεά κακάο,- "Cianduja" (ή ένα από τα παράγωγα της λέξης "giandujá" σοκολάτα με φουντούκια: το προϊόν πρέπει να λαμβάνεται κατά πρώτον από σοκολάτα, με ολική περιεκτικότητα σε ολικά ξηρά στερεά κακάο τουλάχιστον 32 %, συμπεριλαμβανομένης μιας περιεκτικότητας σε απολιπασμένα ξηρά στερεά κακάο τουλάχιστον 8 %, και κατά δεύτερον από λεπτοαλεσμένα φουντούκια σε τέτοιες ποσότητες ώστε 100 γραμμάρια αυτού του προϊόντος να περιέχουν ποσότητα φουντουκιών, όχι λιγότερο από 20 γραμμάρια και όχι περισσότερο από 40. Μπορούν να προστεθούν τα ακόλουθα:α) γάλα ή/και ξηρά στερεά γάλακτος προερχόμενα από συμπύκνωση, σε ποσοστό τέτοιο ώστε το τελικό προϊόν να μην περιλαμβάνει άνω του 5 % ξηρών στερεών γάλακτος·β) αμύγδαλα, φουντούκια και άλλες ποικιλίες ξηρών καρπών, είτε ολόκληρα είτε σπασμένα, σε τέτοιες ποσότητες ώστε, μαζί με τα λεπτοαλεσμένα φουντούκια, να μην υπερβαίνουν το 60 % του ολικού βάρους του προϊόντος.4. Σοκολάτα γάλακτοςα) Είναι το προϊόν που λαμβάνεται από προϊόντα κακάο, σάκχαρα και γάλα ή προϊόντα γάλακτος και περιέχει, με την επιφύλαξη των διατάξεων του στοιχείου β):- ολικά ξηρά στερεά κακάο σε ποσοστό 25 % τουλάχιστον,- ξηρά στερεά γάλακτος προερχόμενα από τη μερική ή ολική αφυδάτωση πλήρους γάλακτος, μερικώς ή πλήρως αποβουτυρωμένου γάλακτος, ανθόγαλου, ή από μερικώς ή πλήρως αφυδατωμένο ανθόγαλο, βούτυρο ή λίπος γάλακτος σε ποσοστό 14 % τουλάχιστον,- απολιπασμένα ξηρά στερεά κακάο σε ποσοστό 2,5 % τουλάχιστον,- λίπος γάλακτος σε ποσοστό 3,5 % τουλάχιστον,- ολικό λίπος (βουτύρου κακάο και λίπους γάλακτος) σε ποσοστό 25 % τουλάχιστον.β) Ωστόσο, όταν η ονομασία αυτή συμπληρώνεται από τις λέξεις:- "τρούφα" ή "νιφάδες": το προϊόν σε μορφή κόκκων ή νιφάδων πρέπει να περιέχει ολικά ξηρά στερεά κακάο σε ποσοστό τουλάχιστον 20 %, ξηρά στερεά γάλακτος προερχόμενα από τη μερική ή ολική αφυδάτωση πλήρους γάλακτος, μερικώς ή πλήρως αποβουτυρωμένου γάλακτος, ανθόγαλο, ή από μερικώς ή πλήρως αφυδατωμένο ανθόγαλο, βούτυρο ή λίπος γάλακτος σε ποσοστό 12 % τουλάχιστον, και ολικό λίπος (βουτύρου κακάο και λίπους γάλακτος) σε ποσοστό 12 % τουλάχιστον,- "κουβερτούρα": το προϊόν πρέπει να έχει ελάχιστη περιεκτικότητα σε ολικό λίπος (βουτύρου κακάο και λίπους γάλακτος) 31 %,- "Cianduja" ή ένα από τα παράγωγα της λέξης "gianduja" σοκολάτα γάλακτος με φουντούκια: το προϊόν πρέπει να λαμβάνεται κατά πρώτον από σοκολάτα γάλακτος, με περιεκτικότητα τουλάχιστον 10 % σε ξηρά στερεά γάλακτος, προερχόμενα από τη μερική ή ολική αφυδάτωση πλήρους γάλακτος, μερικώς ή πλήρως αποβουτυρωμένου γάλακτος, ανθόγαλου, ή από μερικώς ή πλήρως αφυδατωμένο ανθόγαλο, βούτυρο ή λίπος γάλακτος και κατά δεύτερον από λεπτοαλεσμένα φουντούκια σε ποσότητες τέτοιες ώστε 100 γραμμάρια αυτού του προϊόντος να περιέχουν ποσότητα φουντουκιών όχι λιγότερο από 15 γραμμάρια και όχι περισσότερο από 40 γραμμάρια. Μπορούν επίσης να προστίθενται αμύγδαλα, φουντούκια και άλλες ποικιλίες ξηρών καρπών, είτε ολόκληρα είτε σπασμένα, σε τέτοιες ποσότητες ώστε, μαζί με τα λεπτοαλεσμένα φουντούκια, να μην υπερβαίνουν το 60 % του ολικού βάρους του προϊόντος.γ) Όταν, στην ονομασία αυτή, η λέξη "γάλακτος" αντικαθίσταται από τη λέξη:- "με ανθόγαλο (κρέμα γάλακτος)": το προϊόν πρέπει να περιέχει λίπος γάλακτος σε ποσοστό 5,5 % τουλάχιστον,- "με αποβουτυρωμένο γάλα": το προϊόν δεν πρέπει να περιέχει λίπος γάλακτος σε ποσοστό μεγαλύτερο από 1 %.δ) Το Ηνωμένο Βασίλειο και η Ιρλανδία μπορούν να επιτρέπουν στο έδαφός τους τη χρήση της ονομασίας "σοκολάτα γάλακτος" για το χαρακτηρισμό του προϊόντος του σημείου 5, υπό τον όρο ότι η ονομασία αυτή συνοδεύεται και στις δύο περιπτώσεις από την ένδειξη της περιεκτικότητας σε ξηρά στερεά γάλακτος η οποία καθορίζεται για το καθένα από τα δύο αυτά προϊόντα με τη μνεία "στερεά γάλακτος ... % τουλάχιστον".5. Σοκολάτα γάλακτος οικιακής χρήσηςΕίναι το προϊόν που λαμβάνεται από προϊόντα κακάο, σάκχαρα και γάλα ή προϊόντα γάλακτος και περιέχει:- ολικά ξηρά στερεά κακάο σε ποσοστό 20 % τουλάχιστον,- ξηρά στερεά γάλακτος προερχόμενα από τη μερική ή ολική αφυδάτωση πλήρους γάλακτος, μερικώς ή πλήρως αποβουτυρωμένου γάλακτος, ανθόγαλου, ή από μερικώς ή πλήρως αφυδατωμένο ανθόγαλο, βούτυρο ή λίπος γάλακτος, σε ποσοστό 20 % τουλάχιστον,- απολιπασμένα ξηρά στερεά κακάο σε ποσοστό 2,5 % τουλάχιστον,- λίπος γάλακτος σε ποσοστό 5 % τουλάχιστον,- ολικό λίπος (βουτύρου κακάο και λίπους γάλακτος) σε ποσοστό 25 % τουλάχιστον.6. Λευκή σοκολάταΕίναι το προϊόν που λαμβάνεται από βούτυρο κακάο, γάλα ή προϊόντα γάλακτος και σάκχαρα και περιέχει βούτυρο κακάο σε ποσοστό τουλάχιστον 20 % και ξηρά στερεά γάλακτος προερχόμενα από τη μερική ή ολική αφυδάτωση πλήρους γάλακτος, μερικώς ή πλήρως αποβουτυρωμένου γάλακτος, ανθόγαλου, ή από μερικώς ή πλήρως αφυδατωμένο ανθόγαλο, βούτυρο ή λίπος γάλακτος σε ποσοστό τουλάχιστον 14 %, από το οποίο 3,5 % τουλάχιστον πρέπει να είναι λίπος γάλακτος.7. Γεμιστή σοκολάτα, σοκολάτα με γέμιση ..., σοκολάτα με ... στο κέντροΕίναι το γεμιστό προϊόν, του οποίου το εξωτερικό μέρος αποτελείται από ένα από τα προϊόντα που ορίζονται στα σημεία 3, 4, 5 και 6. Οι ορισμοί δεν ισχύουν για προϊόντα το εσωτερικό των οποίων αποτελείται από προϊόντα αρτοποιίας, ζαχαροπλαστικής, μπισκοτοποιίας ή παγωτό.Το ποσοστό σοκολάτας περιβλήματος των προϊόντων που φέρουν το όνομα αυτό αντιπροσωπεύει τουλάχιστον το 25 % του συνολικού βάρους του προϊόντος.8. Chocolate a la tazaΕίναι το προϊόν που λαμβάνεται από προϊόντα κακάο, σάκχαρα και αλεύρι ή άμυλο από σιτάρι, ρύζι ή καλαμπόκι και περιέχει ολικά ξηρά στερεά κακάο σε ποσοστό 35 % τουλάχιστον, από το οποίο 18 % τουλάχιστον πρέπει να είναι βούτυρο κακάο και 14 % τουλάχιστον απολιπασμένα ξηρά στερεά κακάο, και σε ποσοστό 8 % κατ' ανώτατο όριο αλεύρι ή άμυλο.9. Chocolate familiar a la tazaΕίναι το προϊόν που λαμβάνεται από προϊόντα κακάο, σάκχαρα και αλεύρι ή άμυλο από σιτάρι, ρύζι ή καλαμπόκι και περιέχει ολικά ξηρά στερεά κακάο σε ποσοστό 30 % τουλάχιστον, από το οποίο 18 % τουλάχιστον πρέπει να είναι βούτυρο κακάο και 12 % τουλάχιστον απολιπασμένα ξηρά στερεά κακάο, και αλεύρι ή άμυλο σε ποσοστό 18 % κατ' ανώτατο όριο.10. Σοκολατάκια ή πραλίνεςΕίναι το προϊόν, μεγέθους μπουκιάς, που αποτελείται:- είτε από γεμιστή σοκολάτα,- είτε από απλή σοκολάτα είτε από συνδυασμό ή μείγμα σοκολάτας, κατά την έννοια των ορισμών πον παρέχονται στα σημεία 3, 4, 5 ή 6 και άλλων βρώσιμων ουσιών, εφόσον η σοκολάτα αντιπροσωπεύει τουλάχιστον το 25 % του συνολικού βάρους του προϊόντος.Β. ΕΠΙΤΡΕΠΟΜΕΝΑ ΠΡΟΑΙΡΕΤΙΚΑ ΣΥΣΤΑΤΙΚΑΠροσθήκη βρώσιμων ουσιών1. Με την επιφύλαξη του άρθρου 2 και του τμήματος Β σημείο 2, στα προϊόντα σοκολάτας που ορίζονται στο τμήμα Α σημεία 3, 4, 5, 6, 8 και 9, επιτρέπεται επίσης η προσθήκη λοιπών βρώσιμων ουσιών.Ωστόσο, η προσθήκη:- ζωικών λιπών και παρασκευασμάτων αυτών που δεν προέρχονται αποκλειστικά από γάλα, απαγορεύεται,- αλεύρων και αμύλων υπό μορφήν κόκκων ή σκόνης επιτρέπεται μόνο όταν η προσθήκη είναι σύμφωνη με τους ορισμούς που περιλαμβάνονται στο τμήμα Α σημεία 8 και 9.Η ποσότητα των προστιθεμένων αυτών βρώσιμων ουσιών δεν πρέπει να υπερβαίνει το 40 % του ολικού βάρους του τελικού προϊόντος.2. Στα προϊόντα που ορίζονται στο τμήμα Α σημεία 2, 3, 4, 5, 6, 8 και 9, επιτρέπεται η προσθήκη μόνο εκείνων των αρωματικών υλών που δεν μιμούνται τη γεύση της σοκολάτας ή των λιπαρών ουσιών που προέρχονται από το γάλα.Γ. ΥΠΟΛΟΓΙΣΜΟΣ ΤΩΝ ΕΚΑΤΟΣΤΙΑΙΩΝ ΑΝΑΛΟΓΙΩΝΟι ελάχιστες περιεκτικότητες που καθορίζονται στο τμήμα Α σημεία 3, 4, 5, 6, 8 και 9 υπολογίζονται αφού αφαιρεθεί το βάρος των συστατικών που προβλέπονται στο τμήμα Β. Όσον αφορά τα προϊόντα των σημείων 7 και 10 του τμήματος Α, η κατώτατη περιεκτικότητα υπολογίζεται μετά από αφαίρεση του βάρους των συστατικών που προβλέπονται στο τμήμα Β, καθώς και του βάρους της γέμισης.Για τα προϊόντα που ορίζονται στο τμήμα Α σημεία 7 και 10, η περιεκτικότητα σε σοκολάτα υπολογίζεται ως προς το συνολικό βάρος του τελικού προϊόντος, συμπεριλαμβανομένης της γέμισης.Δ. ΣΑΚΧΑΡΑΤα σάκχαρα κατά την έννοια της παρούσας οδηγίας δεν περιορίζονται στα σάκχαρα που ρυθμίζονται από την οδηγία 73/437/ΕΟΚ του Συμβουλίου, της 11ης Δεκεμβρίου 1973 περί προσεγγίσεως των νομοθετικών διατάξεων των κρατών μελών όσον αφορά ορισμένα σάκχαρα προοριζόμενα για την ανθρώπινη διατροφή(1).(1) ΕΕ L 356 της 27.12.1973, σ. 71· οδηγία όπως τροποποιήθηκε τελευταία από την πράξη προσχώρησης του 1985.ΠΑΡΑΡΤΗΜΑ IIΦΥΤΙΚΑ ΛΙΠΑΡΑ ΠΟΥ ΑΝΑΦΕΡΟΝΤΑΙ ΣΤΟ ΑΡΘΡΟ 2 ΠΑΡΑΓΡΑΦΟΣ 1Τα φυτικά λιπαρά που αναφέρονται στο άρθρο 2 παράγραφος 1 είναι μεμονωμένα ή σε μείγματα, ισοδύναμα βουτύρου του κακάο και πρέπει να ανταποκρίνονται στα ακόλουθα κριτήρια:α) είναι φυτικά λιπαρά που δεν περιέχουν λαυρικό οξύ, πλούσια σε συμμετρικά μονοακόρεστα τριγλυκερίδια POP, POSt, StOSt(1)·β) αναμειγνύονται σε οποιαδήποτε αναλογία με βούτυρο του κακάο και είναι συμβατά με τις φυσικές του ιδιότητες (σημείο τήξεως και θερμοκρασία κρυστάλλωσης, ταχύτητα τήξης και ανάγκη συμμετρίασης)·γ) λαμβάνονται μόνο με διαδικασίες εξευγενισμού ή/και κλασμάτωσης αποκλείεται η ενζυματική τροποποίηση της δομής των τριγλυκεριδίων.Σε συμμόρφωση με αυτά τα κριτήρια, μπορούν να χρησιμοποιούνται τα ακόλουθα φυτικά λιπαρά τα οποία εξάγονται από τα φυτά τα απαριθμούμενα κατωτέρω:>ΘΕΣΗ ΠΙΝΑΚΑ>Κατ' εξαίρεση, τα κράτη μέλη μπορούν να επιτρέπουν τη χρήση κοκοφοινικελαίου ακόλουθο στη σοκολάτα που χρησιμοποιείται για την παραγωγή παγωτού και παρόμοιων κατεψυγμένων προΐόντων.(1) P (παλμιτικό οξύ), O (ελαϊκό οξύ), St (στεατικό οξύ).


Avis juridique important

|

32000L0034

Οδηγία 2000/34/ΕΚ του Ευρωπαϊκού Κοινοβουλίου και του Συμβουλίου, της 22ας Ιουνίου 2000, για την τροποποίηση της οδηγίας 93/104/ΕΚ του Συμβουλίου σχετικά με ορισμένα στοιχεία της οργάνωσης του χρόνου εργασίας ώστε να καλυφθούν οι τομείς και οι δραστηριότητες που εξαιρούνται από την εν λόγω οδηγία

Επίσημη Εφημερίδα αριθ. L 195 της 01/08/2000 σ. 0041 - 0045

Οδηγία 2000/34/ΕΚ του Ευρωπαϊκού Κοινοβουλίου και του Συμβουλίουτης 22ας Ιουνίου 2000για την τροποποίηση της οδηγίας 93/104/ΕΚ του Συμβουλίου σχετικά με ορισμένα στοιχεία της οργάνωσης του χρόνου εργασίας ώστε να καλυφθούν οι τομείς και οι δραστηριότητες που εξαιρούνται από την εν λόγω οδηγίαΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 137 παράγραφος 2,την πρόταση της Επιτροπής(1),τη γνώμη της Οικονομικής και Κοινωνικής Επιτροπής(2),Αποφασίζοντας με τη διαδικασία του άρθρου 251 της συνθήκης(3), υπό το πρίσμα του κοινού σχεδίου που εγκρίθηκε από την επιτροπή συνδιαλλαγής στις 3 Απριλίου 2000,Εκτιμώντας τα ακόλουθα:(1) Το άρθρο 137 της συνθήκης προβλέπει ότι η Κοινότητα υποστηρίζει και συμπληρώνει τη δράση των κρατών μελών για τη βελτίωση του περιβάλλοντος εργασίας, με σκοπό την προστασία της ασφάλειας και της υγείας των εργαζομένων. Στις οδηγίες που εκδίδονται βάσει του άρθρου αυτού, αποφεύγεται η επιβολή διοικητικών, οικονομικών και νομικών εξαναγκασμών, οι οποίοι θα παρεμπόδιζαν τη δημιουργία και την ανάπτυξη των μικρομεσαίων επιχειρήσεων.(2) Η οδηγία 93/104/ΕΟΚ του Συμβουλίου, της 23ης Νοεμβρίου 1993, σχετικά με ορισμένα στοιχεία της οργάνωσης του χρόνου εργασίας(4), ορίζει τις ελάχιστες απαιτήσεις για την ασφάλεια και την υγεία σχετικά με την οργάνωση του χρόνου εργασίας, όσον αφορά τις περιόδους ημερήσιας ανάπαυσης, τα διαλείμματα, την εβδομαδιαία ανάπαυση, τη μέγιστη κατ' εβδομάδα διάρκεια εργασίας, την ετήσια άδεια καθώς και στοιχεία της νυχτερινής εργασίας, της εργασίας κατά βάρδιες και των ρυθμών εργασίας. Η εν λόγω οδηγία θα πρέπει να τροποποιηθεί για τους ακόλουθους λόγους.(3) Οι οδικές, οι αεροπορικές, οι θαλάσσιες, οι σιδηροδρομικές, οι εσωτερικές πλωτές μεταφορές, η θαλάσσια αλιεία, άλλες εργασίες που εκτελούνται στη θάλασσα και οι δραστηριότητες των ασκουμένων ιατρών έχουν εξαιρεθεί από το πεδίο εφαρμογής της οδηγίας 93/104/ΕΚ.(4) Η Επιτροπή, στην πρόταση που υπέβαλε στις 20 Σεπτεμβρίου 1990, δεν εξαιρεί κανέναν κλάδο ή δραστηριότητα από το πεδίο εφαρμογής της οδηγίας 93/104/ΕΚ, ούτε το Ευρωπαϊκό Κοινοβούλιο, στη γνώμη που εξέδωσε στις 20 Φεβρουαρίου 1991, δέχεται παρόμοιες εξαιρέσεις.(5) Η υγεία και η ασφάλεια των εργαζομένων πρέπει να προστατεύεται στον τόπο εργασίας όχι επειδή εργάζονται σε κάποιο συγκεκριμένο κλάδο ή ασκούν συγκεκριμένη δραστηριότητα αλλά επειδή είναι εργαζόμενοι.(6) Όσον αφορά τη νομοθεσία στον κλάδο των μετακινούμενων εργαζομένων, απαιτείται συμπληρωματική και παράλληλη προσέγγιση όσον αφορά τις διατάξεις περί ασφάλειας των μεταφορών και περί της υγείας και ασφάλειας των εν λόγω εργαζομένων.(7) Θα πρέπει να ληφθεί υπόψη ο ειδικός χαρακτήρας των θαλάσσιων δραστηριοτήτων και των δραστηριοτήτων των ασκουμένων ιατρών.(8) Πρέπει επίσης να εξασφαλιστεί η προστασία της υγείας και της ασφάλειας των μετακινούμενων εργαζομένων στους κλάδους και δραστηριότητες που εξαιρούνται.(9) Οι υφιστάμενες διατάξεις όσον αφορά την ετήσια άδεια και τις αξιολογήσεις της υγείας των εργαζομένων τη νύχτα και των εργαζόμενων κατά βάρδιες θα πρέπει να επεκταθούν ώστε να συμπεριλάβουν τους μετακινούμενους εργαζομένους στους κλάδους και δραστηριότητες που εξαιρούνται.(10) Οι υφιστάμενες διατάξεις όσον αφορά το χρόνο εργασίας και ανάπαυσης χρειάζεται να προσαρμοσθούν ώστε να εφαρμόζονται στους μετακινούμενους εργαζομένους στους εξαιρούμενους κλάδους και δραστηριότητες.(11) Ολοι οι εργαζόμενοι πρέπει να έχουν επαρκείς περιόδους ανάπαυσης. Η έννοια της "ανάπαυσης" πρέπει να εκφράζεται σε μονάδες χρόνου, και συγκεκριμένα ημέρες, ώρες και ή κλάσματά τους.(12) Μια ευρωπαϊκή συμφωνία σχετικά με το χρόνο εργασίας των ναυτικών έχει τεθεί σε εφαρμογή με οδηγία του Συμβουλίου(5), μετά από πρόταση της Επιτροπής, σύμφωνα με το άρθρο 139 παράγραφος 2 της συνθήκης. Κατά συνέπεια, οι διατάξεις της παρούσας οδηγίας δεν εφαρμόζονται στους ναυτικούς.(13) Στην περίπτωση των μισθωτών αλιέων οι οποίοι έχουν συμμετοχή στα κέρδη, εμπίπτει στην αρμοδιότητα των κρατών μελών να καθορίσουν, δυνάμει του άρθρου 7 της οδηγίας 93/104/ΕΚ, τους όρους για την απόκτηση του δικαιώματος ετήσιας άδειας και τη χορήγησή της, συμπεριλαμβανομένων των ρυθμίσεων πληρωμής.(14) Οι ειδικοί κανόνες που προβλέπονται από άλλες κοινοτικές πράξεις όσον αφορά, παραδείγματος χάριν, τις περιόδους ανάπαυσης, το χρόνο εργασίας, τις ετήσιες άδειες και την νυκτερινή εργασία ορισμένων κατηγοριών εργαζομένων, πρέπει να υπερισχύουν των διατάξεων της οδηγίας 93/104/ΕΚ, όπως τροποποιήθηκε από την παρούσα οδηγία.(15) Σύμφωνα με τη νομολογία του Δικαστηρίου των Ευρωπαϊκών Κοινοτήτων, η διάταξη σχετικά με την ανάπαυση της Κυριακής πρέπει να απαλειφθεί.(16) Το Δικαστήριο, με την απόφασή του C-84/94(6) (Ηνωμένο Βασίλειο κατά Συμβουλίου) αποφάνθηκε ότι η οδηγία 93/104/ΕΚ του Συμβουλίου συνάδει προς τις αρχές της επικουρικότητας και της αναλογικότητας οι οποίες αναφέρονται στο άρθρο 5 της συνθήκης. Δεν υπάρχει κανένας λόγος να υποτεθεί ότι η απόφαση αυτή δεν εφαρμόζεται σε παρεμφερείς κανόνες που αφορούν ορισμένες πτυχές της οργάνωσης του χρόνου εργασίας, σε κλάδους και δραστηριότητες που εξαιρούνται,ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:Άρθρο 1Η οδηγία 93/104/ΕΚ τροποποιείται ως εξής:1. Στο άρθρο 1 η παράγραφος 3 αντικαθίσταται από το ακόλουθο κείμενο:"3. Η παρούσα οδηγία εφαρμόζεται σε όλους τους ιδιωτικούς ή δημόσιους τομείς δραστηριοτήτων, κατά την έννοια του άρθρου 2 της οδηγίας 89/391/ΕΟΚ, με την επιφύλαξη των άρθρων 14 και 17 της παρούσας οδηγίας.Η παρούσα οδηγία δεν εφαρμόζεται στους ναυτικούς, όπως ορίζονται στην οδηγία 1999/63/ΕΚ του Συμβουλίου, της 21ης Ιουνίου 1999, που αφορά τη συμφωνία περί οργάνωσης του χρόνου εργασίας των ναυτικών, η οποία συνήφθη από την ένωση εφοπλιστών της Ευρωπαϊκής Κοινότητας (ECSA) και από την ομοσπονδία των συνδικάτων μεταφορέων στην Ευρωπαϊκή Ένωση (FST)(7), με την επιφύλαξη του άρθρου 2 παράγραφος 8."2. Στο άρθρο 2 προστίθενται τα ακόλουθα σημεία:"7. 'μετακινούμενος εργαζόμενος': κάθε εργαζόμενος ο οποίος απασχολείται ως μέλος του ταξιδεύοντος ή ιπτάμενου προσωπικού μιας επιχείρησης η οποία παρέχει υπηρεσίες μεταφορών επιβατών ή εμπορευμάτων οδικώς, αεροπορικώς ή δια μέσου εσωτερικών πλωτών οδών·8. 'δραστηριότητα ανοικτής θάλασσας': η δραστηριότητα η οποία εκτελείται κυρίως επάνω σε εγκαταστάσεις ανοιχτής θάλασσας (στις οποίες περιλαμβάνονται τα θαλάσσια γεωτρύπανα) ή από αυτές, και συνδέεται άμεσα ή έμμεσα με την αναζήτηση, την εξόρυξη ή την εκμετάλλευση των ορυκτών πόρων, συμπεριλαμβανομένων των υδρογονανθράκων, καθώς και τις καταδύσεις που συνδέονται με αυτές τις δραστηριότητες, είτε γίνονται από εγκαταστάσεις ανοιχτής θάλασσας είτε από πλοίο·9. 'επαρκής χρόνος ανάπαυσης': η πραγματική κατάσταση κατά την οποία οι εργαζόμενοι έχουν τακτικές περιόδους ανάπαυσης, των οποίων η διάρκεια εκφράζεται σε μονάδες χρόνου και οι οποίες είναι επαρκώς μακρές και συνεχείς, ώστε να εξασφαλίζουν ότι οι εργαζόμενοι δεν θα προκαλούν σωματικές βλάβες στους ίδιους, σε συναδέλφους τους ή σε τρίτους και ότι δεν θα βλάπτουν την υγεία τους, βραχυπρόθεσμα ή μακροπρόθεσμα, λόγω κόπωσης ή άτακτων ρυθμών εργασίας."3. Στο άρθρο 5 διαγράφεται το ακόλουθο εδάφιο:"Η ελάχιστη περίοδος ανάπαυσης που αναφέρεται στο πρώτο εδάφιο συμπεριλαμβάνει, κατ' αρχήν, την Κυριακή."4. Το άρθρο 14 αντικαθίσταται από το ακόλουθο κείμενο:"Άρθρο 14Ειδικότερες κοινοτικές διατάξειςΗ παρούσα οδηγία δεν εφαρμόζεται εφόσον άλλες κοινοτικές πράξεις περιλαμβάνουν ειδικότερες απαιτήσεις περί οργανώσεως του χρόνου εργασίας για ορισμένες επαγγελματικές ασχολίες ή δραστηριότητες."5. Στο άρθρο 17, το σημείο 2.1 αντικαθίσταται από το ακόλουθο κείμενο:"2.1. από τα άρθρα 3, 4, 5, 8 και 16:α) για τις δραστηριότητες που χαρακτηρίζονται από την απόσταση ανάμεσα στους τόπους εργασίας και κατοικίας του εργαζομένου, όπως οι δραστηριότητες ανοικτής θάλασσας, ή από την απόσταση ανάμεσα στους διαφόρους τόπους εργασίας αυτού·β) για τις δραστηριότητες φύλαξης και επίβλεψης που χαρακτηρίζονται από την ανάγκη συνεχούς παρουσίας για την προστασία των αγαθών και των προσώπων, ιδίως όταν πρόκειται για φύλακες και θυρωρούς ή επιχειρήσεις φύλαξης·γ) για τις δραστηριότητες που χαρακτηρίζονται από την ανάγκη να εξασφαλιστεί η συνέχεια της υπηρεσίας ή της παραγωγής, ιδίως:i) για τις υπηρεσίες τις σχετικές με την υποδοχή, τη νοσηλεία και ή την περίθαλψη που παρέχονται από νοσοκομεία ή παρόμοια ιδρύματα, συμπεριλαμβανομένων των δραστηριοτήτων των ασκούμενων ιατρών, από ιδρύματα διαμονής και από φυλακές·ii) για εργαζόμενους στους λιμένες και τους αερολιμένες·iii) για τις υπηρεσίες τύπου, ραδιοφωνίας, τηλεόρασης, κινηματογράφου, ταχυδρομείων ή τηλεπικοινωνιών, τις υπηρεσίες ασθενοφόρων, τις πυροσβεστικές υπηρεσίες ή την πολιτική άμυνα·iv) για υπηρεσίες παραγωγής, μεταφοράς και διανομής φωταερίου, ύδατος ή ηλεκτρισμού, τις υπηρεσίες αποκομιδής οικιακών απορριμμάτων ή τις εγκαταστάσεις αποτέφρωσης·v) για τις βιομηχανίες όσου είναι αδύνατο να διακοπεί η εργασία για τεχνικούς λόγους·vi) για τις δραστηριότητες έρευνας και ανάπτυξης·vii) για τη γεωργία·viii) για τους εργαζόμενους, οι οποίοι ασχολούνται με τη μεταφορά επιβατών με τακτικές αστικές μεταφορές·δ) σε περίπτωση προβλέψιμης αύξησης του φόρτου εργασίας, ιδίως:i) στη γεωργία·ii) στον τουρισμό·iii) στα ταχυδρομεία·ε) για το προσωπικό που εργάζεται στον τομέα των σιδηροδρομικών μεταφορών:i) οι δραστηριότητες του οποίου είναι διαλείπουσες·ii) το οποίο δαπανά το χρόνο εργασίας του επιβαίνοντας στους συρμούς ήiii) οι δραστηριότητες του οποίου συνδέονται με τα ωράρια των μεταφορών και την εξασφάλιση της συνέχειας και της κανονικότητας της συγκοινωνίας."6. Στο άρθρο 17 παράγραφος 2 προστίθενται τα ακόλουθα:"2.4. από τα άρθρα 6 και 16 παράγραφος 2, στην περίπτωση των ασκούμενων ιατρών:α) όσον αφορά το άρθρο 6, για μια μεταβατική περίοδο πέντε ετών από την 1η Αυγούστου 2004:i) τα κράτη μέλη μπορούν να έχουν στη διάθεσή τους πρόσθετη περίοδο μέχρι δύο ετών, εάν χρειασθεί, προκειμένου να λάβουν υπόψη τις δυσκολίες ως προς την τήρηση των διατάξεων περί χρόνου εργασίας σε ότι αφορά τις ευθύνες τους για την οργάνωση και παροχή υπηρεσιών υγείας και ιατρικής φροντίδας. Τουλάχιστον έξι μήνες πριν από τη λήξη της μεταβατικής περιόδου, το οικείο κράτος μέλος ενημερώνει την Επιτροπή παραθέτοντας τους λόγους του, έτσι ώστε η Επιτροπή να μπορέσει να εκδώσει γνωμοδότηση, μετά από κατάλληλες διαβουλεύσεις, εντός τριών μηνών από τη λήψη των εν λόγω πληροφοριών. Εάν το κράτος μέλος δεν ακολουθήσει τη γνωμοδότηση της Επιτροπής, αιτιολογεί την απόφασή του. Η γνωστοποίηση και η αιτιολόγηση εκ μέρους του κράτους μέλους και η γνωμοδότηση της Επιτροπής δημοσιεύονται στην Επίσημη Εφημερίδα των Ευρωπαϊκών Κοινοτήτων και διαβιβάζονται στο Ευρωπαϊκό Κοινοβούλιο·ii) τα κράτη μέλη μπορούν να έχουν στη διάθεσή τους πρόσθετη περίοδο μέχρις ενός έτους, εάν χρειασθεί, προκειμένου να λάβουν υπόψη τις ειδικές δυσκολίες ως προς την ανταπόκριση στις προαναφερθείσες ευθύνες τους. Ακολουθούν τη διαδικασία που περιγράφεται στο σημείο i)Στο πλαίσιο της μεταβατικής περιόδου:iii) Τα κράτη μέλη μεριμνούν ώστε σε καμία περίπτωση ο αριθμός των εβδομαδιαίων ωρών εργασίας να μην υπερβαίνει τις 58 κατά μέσο όρο κατά τη διάρκεια των τριών πρώτων ετών της μεταβατικής περιόδου, τις 56 κατά μέσο όρο κατά τα επόμενα δύο έτη και τις 52 κατά μέσο όρο για κάθε εναπομένουσα περίοδο·iv) ο εργοδότης διαβουλεύεται εγκαίρως με τους εκπροσώπους των εργαζομένων για την επίτευξη, ει δυνατόν, συμφωνίας, όσον αφορά τις ρυθμίσεις που θα εφαρμόζονται κατά τη μεταβατική περίοδο. Η συμφωνία αυτή μπορεί να καλύπτει, εντός των ορίων που τίθενται στο σημείο iii):- τον μέσο όρο των εβδομαδιαίων ωρών εργασίας κατά τη μεταβατική περίοδο και- τα μέτρα που θα ληφθούν για τη μείωση των εβδομαδιαίων ωρών εργασίας σε 48 κατά μέσο όρο ως το τέλος της μεταβατικής περιόδου·β) όσον αφορά το άρθρο 16 παράγραφος 2, με την προϋπόθεση ότι η περίοδος αναφοράς δεν υπερβαίνει τους δώδεκα μήνες, κατά το πρώτο τμήμα της μεταβατικής περιόδου που ορίζεται στο στοιχείο α) σημείο iii), και τους έξι μήνες μετά."7. Παρεμβάλλονται τα ακόλουθα άρθρα:"Άρθρο 17αΜετακινούμενοι εργαζόμενοι και δραστηριότητα ανοικτής θάλασσας1. Οι διατάξεις των άρθρων 3, 4, 5 και 8 δεν εφαρμόζονται στους μετακινούμενους εργαζομένους.2. Τα κράτη μέλη λαμβάνουν, ωστόσο, τα αναγκαία μέτρα για να εξασφαλίσουν το δικαίωμα αυτών των μετακινούμενων εργαζομένων για επαρκή χρόνο ανάπαυσης, με την εξαίρεση των περιστάσεων που προβλέπονται από το σημείο 2.2 του άρθρου 17.3. Με την επιφύλαξη της τήρησης των γενικών αρχών που αφορούν την προστασία της ασφάλειας και της υγείας των εργαζομένων και υπό τον όρο της διεξαγωγής διαβουλεύσεων με τους ενδιαφερομένους κοινωνικούς εταίρους, καθώς και υπό τον όρο ότι θα καταβληθούν προσπάθειες για την ενθάρρυνση όλων των σχετικών μορφών κοινωνικού διαλόγου, συμπεριλαμβανομένων των διαπραγματεύσεων εάν τα μέρη το επιθυμούν, τα κράτη μέλη μπορούν, για αντικειμενικούς ή τεχνικούς λόγους ή για λόγους σχετικούς με την οργάνωση της εργασίας, να επεκτείνουν την περίοδο αναφοράς του σημείου 2 του άρθρου 16 σε δώδεκα μήνες για τους μετακινούμενους εργαζόμενους και τους εργαζόμενους που εκτελούν κυρίως δραστηριότητα ανοικτής θάλασσας.4. Κατόπιν διαβουλεύσεων με τα κράτη μέλη καθώς και με τους εργοδότες και τους εργαζόμενους σε ευρωπαϊκό επίπεδο, η Επιτροπή, το αργότερο την 1η Αυγούστου 2005, προβαίνει σε επανεξέταση της εφαρμογής των διατάξεων που αφορούν τους εργαζομένους που εκτελούν δραστηριότητα ανοικτής θάλασσας από την άποψη της υγείας και της ασφάλειας προκειμένου να παρουσιάσει εν ανάγκη τις κατάλληλες τροποποιήσεις.Άρθρο 17βΕργαζόμενοι σε αλιευτικά ποντοπόρα πλοία1. Οι διατάξεις των άρθρων 3, 4, 5, 6 και 8 δεν ισχύουν για τους εργαζομένους στα αλιευτικά ποντοπόρα πλοία που φέρουν σημαία κράτους μέλους.2. Τα κράτη μέλη, ωστόσο, λαμβάνουν τα αναγκαία μέτρα ώστε να εξασφαλίσουν ότι όλοι οι εργαζόμενοι σε αλιευτικά ποντοπόρα πλοία που φέρουν σημαία κράτους μέλους δικαιούνται επαρκή ανάπαυση, και ώστε να περιορίσουν τον αριθμό των ωρών εργασίας σε 48 εβδομαδιαίως κατά μέσο όρο για περίοδο αναφοράς μη υπερβαίνουσα τους δώδεκα μήνες.3. Τα κράτη μέλη, μέσα στα όρια που ορίζονται στις παραγράφους 2, 4 και 5, λαμβάνουν τα αναγκαία μέτρα για να εξασφαλίσουν, ενόψει της ανάγκης να προστατευθούν η ασφάλεια και η υγεία των εν λόγω εργαζομένων:α) ότι επιβάλλεται όριο των ωρών εργασίας συνιστάμενο σε ένα μέγιστο αριθμό ωρών, του οποίου δεν επιτρέπεται υπέρβαση μέσα σε μία δεδομένη χρονική περίοδο, ήβ) ότι εξασφαλίζεται ένας ελάχιστος αριθμός ωρών ανάπαυσης, μέσα σε μία δεδομένη χρονική περίοδο.Ο μέγιστος αριθμός ωρών εργασίας ή ο ελάχιστος αριθμός ωρών ανάπαυσης ορίζονται με νομοθετικές, κανονιστικές ή διοικητικές διατάξεις, ή με συλλογικές συμβάσεις ή με συμφωνίες μεταξύ των κοινωνικών εταίρων.4. Τα όρια των ωρών εργασίας ή ανάπαυσης είναι είτε:α) μέγιστος αριθμός ωρών εργασίας, των οποίων δεν επιτρέπεται υπέρβαση:i) δεκατέσσερις ώρες, σε οποιαδήποτε χρονική περίοδο 24 ωρών καιii) 72 ώρες, σε οποιαδήποτε χρονική περίοδο επτά ημερών,είτεβ) ελάχιστος αριθμός ωρών ανάπαυσης, οι οποίες δεν επιτρέπεται να είναι λιγότερες από:i) δέκα ώρες, σε οποιαδήποτε χρονική περίοδο 24 ωρών καιii) 77 ώρες, σε οποιαδήποτε χρονική περίοδο επτά ημερών.5. Οι ώρες ανάπαυσης επιτρέπεται να διαιρούνται σε δύο, το πολύ, περιόδους, από τις οποίες η μία θα διαρκεί τουλάχιστον έξι ώρες, το δε ενδιάμεσο διάστημα, μεταξύ δύο διαδοχικών περιόδων ανάπαυσης, δεν θα υπερβαίνει τις δεκατέσσερις ώρες.6. Σύμφωνα με τις γενικές αρχές της προστασίας της υγείας και της ασφάλειας των εργαζομένων και για αντικειμενικούς ή τεχνικούς λόγους ή λόγους που αφορούν την οργάνωση της εργασίας, τα κράτη μέλη μπορούν να προβλέπουν εξαιρέσεις, συμπεριλαμβανομένου του καθορισμού περιόδων αναφοράς, από τα καθοριζόμενα στις παραγράφους 2, 4 και 5 όρια. Οι εξαιρέσεις αυτές, κατά το δυνατόν, θα ακολουθούν τα καθοριζόμενα πρότυπα, αλλά μπορούν να λαμβάνουν υπόψη συχνότερες ή μεγαλύτερες περιόδους άδειας ή τη χορήγηση αντισταθμιστικής αδείας στους εργαζομένους. Οι εξαιρέσεις αυτές μπορούν να θεσπίζονται δυνάμει:i) νομοθετικών, κανονιστικών ή διοικητικών διατάξεων, υπό την προϋπόθεση ότι λαμβάνει χώρα διαβούλευση, εφόσον είναι δυνατόν, με τους εκπροσώπους των ενδιαφερομένων εργοδοτών και εργαζομένων και ότι καταβάλλονται προσπάθειες για την ενθάρρυνση όλων των σχετικών μορφών κοινωνικού διαλόγου, ήii) συλλογικών συμβάσεων ή συμφωνιών μεταξύ των κοινωνικών εταίρων.7. Ο πλοίαρχος ποντοπόρου αλιευτικού πλοίου έχει το δικαίωμα να απαιτεί από εργαζόμενο σε πλοίο να εκτελεί όσες ώρες εργασίας απαιτούνται για την άμεση ασφάλεια του πλοίου, των προσώπων που επιβαίνουν στο πλοίο ή του φορτίου ή για την παροχή βοήθειας σε άλλα πλοία ή πρόσωπα που βρίσκονται σε κατάσταση κινδύνου στη θάλασσα.8. Τα κράτη μέλη μπορούν να ορίζουν ότι οι εργαζόμενοι σε ποντοπόρα αλιευτικά πλοία για τα οποία η εθνική νομοθεσία ή πρακτική ορίζει ότι δεν επιτρέπονται οι δραστηριότητές τους για συγκεκριμένη περίοδο του ημερολογιακού έτους που υπερβαίνει τον ένα μήνα, θα λαμβάνουν την ετήσια άδειά τους σύμφωνα με το άρθρο 7 εντός της προαναφερόμενης περιόδου."Άρθρο 21. Τα κράτη μέλη θεσπίζουν τις αναγκαίες νομοθετικές, κανονιστικές και διοικητικές διατάξεις προκειμένου να συμμορφωθούν με την παρούσα οδηγία το αργότερο την 1η Αυγούστου 2003, ή εξακριβώνουν ότι, το αργότερο μέχρι της ημερομηνίας αυτής, οι κοινωνικοί εταίροι θεσπίζουν κατόπιν συμφωνίας τις αναγκαίες διατάξεις· τα κράτη μέλη οφείλουν να θεσπίζουν κάθε αναγκαία διάταξη ώστε να μπορούν ανά πάσα στιγμή να εγγυηθούν τα επιβαλλόμενα από την παρούσα οδηγία αποτελέσματα. Όσον αφορά τους ασκούμενους ιατρούς η ημερομηνία αυτή ορίζεται για την 1η Αυγούστου 2004. Τα κράτη μέλη ενημερώνουν πάραυτα την Επιτροπή σχετικώς.2. Οι διατάξεις που αναφέρονται στην παράγραφο 1, όταν θεσπίζονται από τα κράτη μέλη, αναφέρονται στην παρούσα οδηγία ή συνοδεύονται από παρόμοια αναφορά κατά την επίσημη δημοσίευσή τους. Οι λεπτομερείς διατάξεις για την αναφορά αυτή καθορίζονται από τα κράτη μέλη.3. Με την επιφύλαξη του δικαιώματος των κρατών μελών να εκπονήσουν, λόγω αλλαγής των περιστάσεων, διαφορετικές νομοθετικές, κανονιστικές ή συμβατικές διατάξεις περί του χρόνου εργασίας, αρκεί να τηρούνται οι ελάχιστες απαιτήσεις που προβλέπονται στην παρούσα οδηγία, η εφαρμογή της παρούσας οδηγίας δεν συνιστά βάσιμο λόγο για τη μείωση του γενικού βαθμού προστασίας των εργαζομένων.4. Τα κράτη μέλη ανακοινώνουν στην Επιτροπή το κείμενο των διατάξεων εσωτερικού δικαίου που έχουν ήδη θεσπίσει ή που θεσπίζουν στον τομέα που διέπεται από την παρούσα οδηγία.Άρθρο 3Το αργότερο την 1η Αυγούστου 2009, η Επιτροπή, κατόπιν διαβουλεύσεως με τα κράτη μέλη και τους κοινωνικούς εταίρους σε ευρωπαϊκό επίπεδο, επανεξετάζει την εφαρμογή των διατάξεων όσον αφορά τους εργαζόμενους σε ποντοπόρα αλιευτικά πλοία, ιδίως δε διερευνά κατά πόσον οι διατάξεις αυτές εξακολουθούν να επαρκούν, ιδίως από άποψη υγείας και ασφάλειας, και προτείνει, εφόσον χρειάζεται, τις κατάλληλες τροποποιήσεις.Άρθρο 4Κατόπιν διαβουλεύσεων με τα κράτη μέλη, τους εργοδότες και τους εργαζομένους σε ευρωπαϊκό επίπεδο, η Επιτροπή, το αργότερο την 1η Αυγούστου 2005, προβαίνει σε επανεξέταση της εφαρμογής των διατάξεων όσον αφορά τους εργαζόμενους που ασχολούνται με τη μεταφορά επιβατών στο πλαίσιο των υπηρεσιών τακτικών αστικών μεταφορών, προκειμένου να παρουσιάσει εν ανάγκη τις κατάλληλες τροποποιήσεις ώστε να εξασφαλίσει συνεκτική και κατάλληλη προσέγγιση στον εν λόγω τομέα.Άρθρο 5Η παρούσα οδηγία αρχίζει να ισχύει την ημέρα της δημοσίευσής της στην Επίσημη Εφημερίδα των Ευρωπαϊκών Κοινοτήτων.Άρθρο 6Η παρούσα οδηγία απευθύνεται στα κράτη μέλη.Λουξεμβούργο, 22 Ιουνίου 2000.Για το Ευρωπαϊκό ΚοινοβούλιοΗ ΠρόεδροςN. FontaineΓια το ΣυμβούλιοΟ ΠρόεδροςJ. Socrates(1) ΕΕ C 43 της 17.2.1999, σ. 1.(2) ΕΕ C 138 της 18.5.1999, σ. 33.(3) Γνώμη του Ευρωπαϊκού Κοινοβουλίου της 14ης Απριλίου 1999 (ΕΕ C 219 της 30.7.1999, σ. 231), κοινή θέση του Συμβουλίου της 12ης Ιουλίου 1999 (ΕΕ C 249 της 19.9.1999, σ. 17) και απόφαση του Ευρωπαϊκού Κοινοβουλίου της 16ης Νοεμβρίου 1999 (δεν έχει ακόμα δημοσιευθεί στην Επίσημη Εφημερίδα). Απόφαση του Ευρωπαϊκού Κοινοβουλίου της 17ης Μαΐου 2000 και απόφαση του Συμβουλίου της 18ης Μαΐου 2000.(4) ΕΕ L 307 της 13.12.1993, σ. 18.(5) Οδηγία 1999/63/ΕΚ του Συμβουλίου, της 21ης Ιουνίου 1999, που αφορά τη συμφωνία περί οργάνωσης του χρόνου εργασίας των ναυτικών, η οποία συνήφθη από την ένωση εφοπλιστών της Ευρωπαϊκής Κοινότητας (ECSA) και από την ομοσπονδία των συνδικάτων μεταφορέων στην Ευρωπαϊκή ένωση (FST) (ΕΕ L 167 της 2.7.1999, σ. 33).(6) Συλλογή ΔΕΚ 1996, σ. Ι-5755.(7) ΕΕ L 167 της 2.7.1999, σ. 33.Δήλωση της Επιτροπής σχετικά με την ανάπαυση της ΚυριακήςΗ Επιτροπή δηλώνει ότι θα αναφερθεί στην κατάσταση που επικρατεί στα κράτη μέλη óσον αφορά τη νομοθεσία για την ανάπαυση της κυριακής στην προσεχή έκθεσή της για την εφαρμογή της οδηγίας σχετικά με ορισμένα στοιχεία της οργάνωσης του χρόνου εργασίας (93/104/ΕΚ).Δήλωση της Επιτροπής σχετικά με την εφαρμογή του άρθρου 1 παράγραφος 6Η Επιτροπή δηλώνει ότι προτίθεται, προτού εκφέρει τη γνώμη της, να προβεί σε διαβουλεύσεις με διοικήσεις επιχειρήσεων και με εργαζομένους σε ευρωπαϊκό επίπεδο καθώς και με εκπροσώπους των κρατών μελών με στόχο την έκδοση της γνώμης της τρεις μήνες μετά την εκ μέρους της Επιτροπής λήψη της γνωστοποίησης των κρατών μελών.


Avis juridique important

|

32002L0067

Οδηγία 2002/67/ΕΚ της Επιτροπής, της 18ης Ιουλίου 2002, σχετικά με την επισήμανση των τροφίμων που περιέχουν κινίνη και των τροφίμων που περιέχουν καφεΐνη (Κείμενο που παρουσιάζει ενδιαφέρον για τον ΕΟΧ)

Επίσημη Εφημερίδα αριθ. L 191 της 19/07/2002 σ. 0020 - 0021

Οδηγία 2002/67/ΕΚ της Επιτροπήςτης 18ης Ιουλίου 2002σχετικά με την επισήμανση των τροφίμων που περιέχουν κινίνη και των τροφίμων που περιέχουν καφεΐνη(Κείμενο που παρουσιάζει ενδιαφέρον για τον ΕΟΧ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,την οδηγία 2000/13/ΕΚ του Ευρωπαϊκού Κοινοβουλίου και του Συμβουλίου, της 20ής Μαρτίου 2000, για την προσέγγιση των νομοθεσιών των κρατών μελών σχετικά με την επισήμανση, την παρουσίαση και τη διαφήμιση των τροφίμων(1), όπως τροποποιήθηκε από την οδηγία 2001/101/ΕΚ της Επιτροπής(2), και ιδίως το άρθρο 4 παράγραφοι 2 και 3,Εκτιμώντας τα ακόλουθα:(1) Η κινίνη και η καφεΐνη χρησιμοποιούνται για την παραγωγή ή την παρασκευή ορισμένων τροφίμων είτε ως αρωματικές ύλες είτε, κυρίως για την καφεΐνη, ως συστατικό. Για τους περισσότερους καταναλωτές, η κατανάλωση αυτών των ουσιών δεν μπορεί να παρουσιάσει κινδύνους για την υγεία, εφόσον δεν είναι υπερβολική.(2) Σύμφωνα με τα συμπεράσματα της επιστημονικής επιτροπής για την ανθρώπινη διατροφή, δεν υπάρχει αντίρρηση, από τοξικολογική άποψη, για τη χρήση της κινίνης στα αναψυκτικά με πικρή γεύση, σε μια ορισμένη μέγιστη περιεκτικότητα. Ωστόσο η κατανάλωση κινίνης μπορεί να αντενδείκνυται για ορισμένα άτομα για ιατρικούς λόγους ή επίσης λόγω υπερευαισθησίας σε αυτή την ουσία.(3) Σε ό,τι αφορά την καφεΐνη, η επιστημονική επιτροπή για την ανθρώπινη διατροφή, στη γνώμη της της 21ης Ιανουαρίου 1999 σχετικά με την καφεΐνη και άλλες ουσίες που χρησιμοποιούνται ως συστατικά στα λεγόμενα "ενεργειακά" ποτά, κατέληξε στο συμπέρασμα ότι για τους ενηλίκους, εκτός των εγκύων, το ποσοστό των "ενεργειακών" ποτών στη συνολική κατανάλωση καφεΐνης δεν φαίνεται ανησυχητικό, με την προϋπόθεση ότι τα "ενεργειακά" ποτά αντικαθιστούν τις άλλες πηγές καφεΐνης. Ωστόσο, για τα παιδιά, η αύξηση της καθημερινής κατανάλωσης καφεΐνης που καταλήγει στην κατανάλωση μιας ορισμένης ποσότητας καφεΐνης ημερησίως, μπορεί να έχει ως συνέπεια προσωρινές αλλαγές στη συμπεριφορά, όπως υπερδιέγερση, ευερεθιστότητα, νευρικότητα ή άγχος. Επίσης, η εν λόγω επιτροπή εκτιμά ότι πρέπει να συνιστάται στις εγκύους μικρή κατανάλωση καφεΐνης.(4) Από αυτές τις διαπιστώσεις προκύπτει ότι είναι αναγκαία η επισήμανση που θα παρέχει σαφείς πληροφορίες στον καταναλωτή σχετικά με την ενδεχόμενη παρουσία κινίνης ή καφεΐνης σε ένα τρόφιμο και, όσον αφορά την καφεΐνη, προειδοποίηση και ένδειξη της περιεκτικότητας που υπερβαίνει μια ορισμένη ποσότητα όσον αφορά τα ποτά στα οποία η καφεΐνη δεν είναι φυσιολογικό συστατικό.(5) Η οδηγία 2000/13/ΕΚ δεν προβλέπει την υποχρεωτική αναφορά των αρωματικών υλών με την ειδική ονομασία τους στον κατάλογο των συστατικών. Η κινίνη ή η καφεΐνη, που χρησιμοποιούνται ως αρωματικές ύλες, μπορεί συνεπώς να μην αναγράφονται με το όνομά τους στον κατάλογο των συστατικών. Επίσης, παρόλο που η καφεΐνη αναφέρεται στον κατάλογο των συστατικών, δεν προβλέπεται καμία ένδειξη σε περίπτωση υψηλής περιεκτικότητας.(6) Ορισμένα κράτη μέλη θέσπισαν εθνική νομοθεσίας που καθιστά υποχρεωτική την αναφορά της παρουσίας κινίνης ή/και καφεΐνης στην επισήμανση των τροφίμων που περιέχουν αυτές τις ουσίες, καθώς και, σε ορισμένες περιπτώσεις, την ένδειξη της περιεκτικότητας σε καφεΐνη, με προειδοποίηση. Η ύπαρξη και η εφαρμογή αυτών των διαφορετικών εθνικών νομοθεσιών συνεπάγεται τεχνικές δυσκολίες στο ενδοκοινοτικό εμπόριο των εν λόγω τροφίμων.(7) Πρέπει συνεπώς, για την πληροφόρηση όλων των καταναλωτών στην Κοινότητα και για τη διευκόλυνση της ελεύθερης κυκλοφορίας των εν λόγω προϊόντων, να προβλεφθούν εναρμονισμένες διατάξεις που θα εφαρμόζονται στα τρόφιμα που περιέχουν κινίνη και σε εκείνα που περιέχουν καφεΐνη. Αυτές οι διατάξεις πρέπει να προβλέπουν υποχρεωτικές ενδείξεις στην επισήμανσή τους, εκτός εκείνων που περιέχονται στην οδηγία 2000/13/ΕΚ.(8) Τα μέτρα που προβλέπονται στην παρούσα οδηγία είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:Άρθρο 1Κατά παρέκκλιση του άρθρου 6 παράγραφος 6, δεύτερο εδάφιο τρίτη περίπτωση της οδηγίας 2000/13/ΕΚ, η κινίνη ή/και η καφεΐνη που χρησιμοποιούνται ως αρωματικές ύλες για την παραγωγή ή την παρασκευή ορισμένων τροφίμων πρέπει να αναφέρονται στον κατάλογο των συστατικών που αναφέρονται στο άρθρο 3 παράγραφος 1 σημείο 2 της οδηγίας 2000/13/ΕΚ με την ειδική ονομασία τους, αμέσως μετά τις λέξεις "αρωματικές ύλες".Άρθρο 21. Όταν ένα ποτό που προορίζεται για κατανάλωση ως έχει, ή ύστερα από ανασύσταση του συμπυκνωμένου ή αφυδατωμένου προϊόντος, περιέχει καφεΐνη, ανεξάρτητα από την πηγή, σε αναλογία μεγαλύτερη από 150 mg/l, πρέπει να αναγράφεται στην επισήμανση, στο ίδιο οπτικό πεδίο με την ονομασία πώλησης του ποτού, η ακόλουθη ένδειξη: "Υψηλή περιεκτικότητα σε καφεΐνη".Αυτή την ένδειξη πρέπει να ακολουθεί, εντός παρενθέσεων και σύμφωνα με τους όρους που προβλέπει το άρθρο 13 παράγραφος 2 της οδηγίας 2000/13/ΕΚ, η περιεκτικότητα σε καφεΐνη εκφρασμένη σε mg/100 ml.2. Η παράγραφος 1 δεν ισχύει για τα ποτά που παρασκευάζονται με βάση τον καφέ, το τσάι ή εκχυλίσματα καφέ ή τσαγιού, των οποίων η ονομασία πώλησης περιέχει τον όρο "καφές" ή "τσάι".Άρθρο 31. Τα κράτη μέλη επιτρέπουν τις ανταλλαγές προϊόντων σύμφωνα με την παρούσα οδηγία από την 1η Ιουλίου 2003.2. Τα κράτη μέλη απαγορεύουν τις ανταλλαγές προϊόντων που δεν συμμορφώνονται με την παρούσα οδηγία από την 1η Ιουλίου 2004.Ωστόσο, τα προϊόντα που δεν συμμορφώνονται με την παρούσα οδηγία και φέρουν επισήμανση πριν από την 1η Ιουλίου 2004 επιτρέπονται μέχρι να εξαντληθούν τα αποθέματα.Άρθρο 4Τα κράτη μέλη θέτουν σε ισχύ τις νομοθετικές, κανονιστικές και διοικητικές διατάξεις που είναι αναγκαίες για να συμμορφωθούν με την παρούσα οδηγία το αργότερο έως τις 30 Ιουνίου 2003 και ενημερώνουν σχετικά την Επιτροπή.Όταν τα κράτη μέλη θεσπίζουν τις εν λόγω διατάξεις, αυτές πρέπει να περιέχουν παραπομπή στην παρούσα οδηγία ή να συνοδεύονται από παρόμοια παραπομπή κατά την επίσημη δημοσίευσή τους. Ο τρόπος της παραπομπής καθορίζεται από τα κράτη μέλη.Άρθρο 5Η παρούσα οδηγία τίθεται σε ισχύ την εικοστή ημέρα από τη δημοσίευσή της στην Επίσημη Εφημερίδα των Ευρωπαϊκών Κοινοτήτων.Άρθρο 6Η παρούσα οδηγία απευθύνεται στα κράτη μέλη.Βρυξέλλες, 18 Ιουλίου 2002.Για την ΕπιτροπήDavid ByrneΜέλος της Επιτροπής(1) ΕΕ L 109 της 6.5.2000, σ. 29.(2) ΕΕ L 310 της 28.11.2001, σ. 19.


Avis juridique important

|

31986L0489

Οδηγία 86/489/ΕΟΚ της Επιτροπής της 24ης Σεπτεμβρίου 1986 για την τροποποίηση της οδηγίας 77/794/ΕΟΚ με την οποία καθορίζονται οι πρακτικές λεπτομέρειες που είναι απαραίτητες για την εφαρμογή ορισμένων διατάξεων της οδηγίας 76/308/ΕΟΚ περί της αμοιβαίας συνδρομής για την είσπραξη απαιτήσεων που προκύπτουν από ενέργειες οι οποίες αποτελούν μέρος του συστήματος χρηματοδότησης του Ευρωπαϊκού Γεωργικού Ταμείου Προσανατολισμού και Εγγυήσεων, καθώς και από γεωργικές εισφορές και δασμούς, και σχετικά με το φόρο προστιθέμενης αξίας

Επίσημη Εφημερίδα αριθ. L 283 της 04/10/1986 σ. 0023 - 0024 Φινλανδική ειδική έκδοση: Κεφάλαιο 2 τόμος 4 σ. 0132  Σουηδική ειδική έκδοση: Κεφάλαιο 2 τόμος 4 σ. 0132

***** ΟΔΗΓΙΑ ΤΗΣ ΕΠΙΤΡΟΠΗΣ  της 24ης Σεπτεμβρίου 1986  για την τροποποίηση της οδηγίας 77/794/ΕΟΚ με την οποία καθορίζονται οι πρακτικές λεπτομέρειες που είναι απαραίτητες για την εφαρμογή ορισμένων διατάξεων της οδηγίας 76/308/ΕΟΚ περί της αμοιβαίας συνδρομής για την είσπραξη απαιτήσεων που προκύπτουν από ενέργειες οι οποίες αποτελούν μέρος του συστήματος χρηματοδότησης του Ευρωπαϊκού Γεωργικού Ταμείου Προσανατολισμού και Εγγυήσεων, καθώς και από γεωργικές εισφορές και δασμούς, και σχετικά με το φόρο προστιθέμενης αξίας  (86/489/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την οδηγία 76/308/ΕΟΚ του Συμβουλίου της 15ης Μαρτίου 1976 περί της αμοιβαίας συνδρομής για την είσπραξη απαιτήσεων που προκύπτουν από ενέργειες οι οποίες αποτελούν μέρος του συστήματος χρηματοδότησης του Ευρωπαϊκού Γεωργικού Ταμείου Προσανατολισμού και Εγγυήσεων, καθώς και από γεωργικές εισφορές και δασμούς, και σχετικά με το φόρο προστιθέμενης αξίας (1), όπως τροποποιήθηκε τελευταία από την πράξη προσχώρησης της Ισπανίας και της Πορτογαλίας, και ιδίως το άρθρο 22 παράγραφος 1,  Εκτιμώντας:  ότι η οδηγία 77/794/ΕΟΚ της Επιτροπής (2), όπως τροποποιήθηκε από την οδηγία 85/479/ΕΟΚ (3), καθόρισε τις πρακτικές λεπτομέρειες που είναι απαραίτητες για την εφαρμογή ορισμένων διατάξεων της οδηγίας 76/308/ΕΟΚ· ότι με το άρθρο 20 παράγραφος 2 καθορίζεται σε 750 ECU το όριο του ποσού κάτω από το οποίο καμία αίτηση συνδρομής δεν μπορεί να υποβληθεί, εκτός εάν η αίτηση αφορά είσπραξη οφειλής που έγινε απαιτητή λόγω παρατυπίας που διαπράχθηκε κατά τη διάρκεια ή επ' ευκαιρία πράξης που πραγματοποιήθηκε στο πλαίσιο του καθεστώτος ενδοκοινοτικής κυκλοφορίας εμπορευμάτων που ορίζεται από τον κανονισμό (ΕΟΚ) αριθ. 3/84 του Συμβουλίου (4), όπως τροποποιήθηκε τελευταία από την πράξη προσχώρησης της Ισπανίας και της Πορτογαλίας, οπότε το εν λόγω ποσό ορίζεται σε 200 ECU·  ότι, λόγω της αύξησης που σημειώθηκε από το 1977 στα διοικητικά έξοδα, κρίνεται σκόπιμο να ορισθεί σε 1 500 ECU το κατώτατο ποσό για την υποβολή αίτησης συνδρομής, εκτός από την ειδική περίπτωση που αναφέρεται ανωτέρω, όπου το όριο πρέπει να διατηρηθεί στα 200 ECU προκειμένου να εξασφαλιστεί η σωστή εφαρμογή των διατάξεων του κανονισμού (ΕΟΚ) αριθ. 3/84·  ότι τα μέτρα που προβλέπονται από την παρούσα οδηγία είναι σύμφωνα με τη γνώμη της Επιτροπής Είσπραξης,  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:  Άρθρο 1  Το άρθρο 20 παράγρφος 2 πρώτη φράση της οδηγίας 77/794/ΕΟΚ αντικαθίσταται από το ακόλουθο κείμενο:  «Από την 1η Ιανουαρίου 1987 δεν είναι δυνατό να υποβληθεί αίτηση συνδρομής εάν το ποσό της ή των απαιτήσεων που αφορούν την αίτηση αυτή είναι κατώτερο των 1 500 ECU.»  Άρθρο 2  Τα κράτη μέλη θέτουν σε εφαρμογή τα μέτρα που είναι αναγκαία για να συμμορφωθούν με την παρούσα οδηγία το αργότερο μέχρι την 1η Ιανουαρίου 1987.  Άρθρο 3  Κάθε κράτος μέλος ενημερώνει την Επιτροπή για τα μέτρα που λαμβάνει για την εφαρμογή της παρούσας οδηγίας. Η Επιτροπή κοινοποιεί τις πληροφορίες αυτές στα άλλα κράτη μέλη.  Άρθρο 4  Η παρούσα οδηγία απευθύνεται στα κράτη μέλη.  Βρυξέλλες, 24 Σεπτεμβρίου 1986.  Για την Επιτροπή  COCKFIELD  Αντιπρόεδρος  (1) ΕΕ αριθ. L 73 της 19. 3. 1976, σ. 18.  (2) ΕΕ αριθ. L 333 της 24. 12. 1977, σ. 11.  (3) ΕΕ αριθ. L 285 της 25. 10. 1985, σ. 65.  (4) ΕΕ αριθ. L 2 της 4. 1. 1984, σ. 1.